open-index/open-wikipedia-markdown huggingface dataset:
മുദ്രാവാക്യം

ഒരു പ്രത്യേക സമൂഹത്തിന്റെ ആദർ‍ശങ്ങളെയോ അഭിപ്രേരണകളെയോ വ്യക്തമാകാനിള്ള ഒരു ഉക്തിയാണ് **മുദ്രാവാക്യം** (ഇംഗീഷ്: motto).

ഒരു മുദ്രാവാക്യം ഒരു കുല, രാഷ്ട്രീയ, വാണിജ്യ, മത, മറ്റ് സന്ദർഭങ്ങളിൽ ഒരു ആശയത്തിന്റെയോ ഉദ്ദേശ്യത്തിന്റെയോ ആവർത്തിച്ചുള്ള ആവിഷ്കാരമായി ഉപയോഗിക്കുന്ന ഒരു അവിസ്മരണീയമായ മുദ്രാവാക്യം അല്ലെങ്കിൽ വാക്യമാണ്, പൊതുജനങ്ങളെ അല്ലെങ്കിൽ കൂടുതൽ നിർവചിക്കപ്പെട്ട ടാർഗെറ്റ് ഗ്രൂപ്പിനെ പ്രേരിപ്പിക്കുക എന്ന ലക്ഷ്യത്തോടെ.  ഇംഗ്ലീഷിലെ ഓക്സ്ഫോർഡ് നിഘണ്ടു ഒരു മുദ്രാവാക്യത്തെ "പരസ്യത്തിൽ ഉപയോഗിക്കുന്ന ഹ്രസ്വവും ശ്രദ്ധേയവും അവിസ്മരണീയവുമായ ഒരു വാക്യം" എന്ന് നിർവചിക്കുന്നു. ഒരു മുദ്രാവാക്യത്തിന് സാധാരണയായി അവിസ്മരണീയവും വളരെ സംക്ഷിപ്തവും പ്രേക്ഷകരെ ആകർഷിക്കുന്നതുമായ ഗുണങ്ങളുണ്ട്. നോവൽ, കഥ, പ്രബന്ധം തുടങ്ങിയവ സാഹിത്യത്തിൽ  ഉൾപ്പെടുന്നത് പോലെ മുദ്രാവാക്യം സാഹിത്യത്തിൽ പെട്ടതാണ്.

## ഇവകൂടി കാണുക

* ആപ്തവാക്യം
* മുദ്രാവാക്യങ്ങളുടെ പട്ടിക

## കുറിപ്പുകൾ

വർഗ്ഗം:മുദ്രാവാക്യങ്ങൾ
ഉത്തമ സാധാരണ ഘടകം

രണ്ടു സംഖ്യകളുടെ പൊതുഘടകങ്ങളിൽ ഏറ്റവും വലിയതിനെ അവയുടെ **ഉത്തമ സാമാന്യ ഘടകം** അഥവാ **ഉ.സാ.ഘ.** (ഉസാഘ) എന്നു വിളിക്കുന്നു. അതായത് രണ്ടു സംഖ്യകളേയും ശിഷ്ടമില്ലാതെ ഹരിക്കുവാൻ സാധിക്കുന്ന, പൂജ്യത്തിനു മുകളിലുള്ള ഏറ്റവും ഉയർന്ന പൊതുവായ സംഖ്യയാണ്‌ ഉ.സാ.ഘ. എന്നു വിളിക്കുന്നു. ഇംഗ്ലീഷ്:greatest common divisor (gcd), greatest common factor (gcf) അഥവാ highest common factor (hcf)

*a*, *b* എന്നിവ പൂജ്യമല്ലെങ്കിൽ, *a* ,*b* എന്നിവയുടെ ഉത്തമ സാമാന്യ ഘടകം, അവയുടെ ലഘുതമ സാധാരണ ഗുണിതം(lcm) ഉപയോഗിച്ച് കണക്കാക്കാം

:\operatorname{gcd}(a,b)=\frac{a\cdot b}{\operatorname{lcm}(a,b)}.

രണ്ട് സംഖ്യകളുടെ ഉസാഘ കാണാനുപയോഗിക്കുന്ന ഒരു അൽഗൊരിതമാണ് യൂക്ലിഡിന്റെ അൽഗൊരിതം.

## ഉദാഹരണം
 12 - ന്റെ ഘടകങ്ങൾ = 1, 2, 3, 4, 6, 12
 18 - ന്റെ ഘടകങ്ങൾ - 1, 2, 3, 6, 9, 18

 പൊതു ഘടകങ്ങൾ = 1, 2, 3, **6**

ഏറ്റവും വലിയ പൊതുഘടകമായ 6 ആണ്‌ 12, 18 എന്നീ സംഖ്യകളുടെ ഉ.സാ.ഘ.

## ഇതും കാണുക
ലഘുതമ സാധാരണ ഗുണിതം.
## പുറം കണ്ണികൾ
* gcd(x,y) = y function graph: https://www.desmos.com/calculator/6nizzenog5

വർഗ്ഗം:സംഖ്യാസിദ്ധാന്തം
ലഘുതമ സാധാരണ ഗുണിതം

രണ്ടു സംഖ്യകളുടെ പൊതുഗുണിതങ്ങളിൽ ഏറ്റവും ചെറിയ സംഖ്യയെയാണ്‌ **ലഘുതമ സാധാരണ ഗുണിതം** അഥവാ **ല.സാ.ഗു.** (ലസാഗു) എന്നു പറയുന്നത്‌. അതായത് ഈ രണ്ടു സംഖ്യകളുടെയും ഗുണിതങ്ങളിൽ ഉൾപ്പെടുന്ന പൂജ്യമല്ലാത്ത ഏറ്റവും ചെറിയ സംഖ്യയാണിത്. ("ഇംഗ്ലീഷ്: least common multiple , lowest common multiple (lcm) അഥവാ smallest common multiple) ഉദാഹരണം നാല്‌, ആറ്‌ എന്നീ സംഖ്യകളുടെ ഗുണിതങ്ങൾ താഴെ കൊടുക്കുന്നു.
 
4: 4,8,12,16,20,24,28,32,36,40,44,48,52.....

6: 6,12,18,24,30,36,42,48,54,...

രണ്ടിലും വരുന്ന ഗുണിതങ്ങൾ പന്ത്രണ്ട്‌, ഇരുപത്തിനാല്‌, നാൽപത്തി എട്ട്‌ എന്നിങ്ങനെയാണെന്നു കാണാം. ഇതിൽ ഏറ്റവും ചെറിയത്‌ പന്ത്രണ്ട്‌ ആയതിനാൽ ഇതിനെ നാലിന്റെയും ആറിന്റെയും ലഘുതമ സാധാരണ ഗുണിതം (ല. സാ. ഗു.) എന്നു വിളിക്കുന്നു.

## കണക്കാക്കുന്ന രീതി

അവലോകനത്തിലൂടെ ല സാ ഗു കണക്കാക്കുന്നതാണ്‌ എളുപ്പമുള്ള ആദ്യ വഴി. ഉദാഹരണമായി, മൂന്ന്‌, നാല്‌ എന്നീ സംഖ്യകളുടെ ല സാ ഗു കാണുന്നതിനായി അവയുടെ ഗുണിതങ്ങൾ നോക്കുക: 

3: 3,6,9,12,15

4: 4,8,12,16

ഏറ്റവും കുറഞ്ഞ ഗുണിതം പന്ത്രണ്ട്‌ ആണെന്നു കാണാം. സാമാന്യമായി രണ്ടു സംഖകളുടെയും ഗുണനം നോക്കുന്നതാണ് മറ്റൊരു വഴി.
ഇവിടെ 3 x 4 = 12 എന്നു ലഭിക്കുന്നതായി കാണാം. 

അതേ സമയം രണ്ടു സംഖ്യകൾക്കും ഘടകകങ്ങൾ ഉണ്ടെങ്കിൽ ഈ രീതി പര്യാപ്തമാവുകയില്ല. അവിടെ രണ്ടു സംഖകളുടെയും ഉത്തമ സാധാരണ ഘടകം കാണേണ്ടതായി വരുന്നു. ഉദാഹരണമായി, നാലിണ്റ്റെയും ആറിണ്റ്റെയും ല സാ ഗു തന്നെ എടുത്തു നോക്കാം. രണ്ടു സംഖ്യകളുടെയും ഉത്തമ സാധാരണ ഘടകം (ഉ. സാ. ഘ) കാണുന്നതാണ്‌ ആദ്യ പടി. ഇവിടെ ഉ സാ ഘ രണ്ട്‌ എന്നു ലഭിക്കുന്നു. ഇനി നാലിണ്റ്റെയും ആറിണ്റ്റെയും ഗുണനം 24 നെ ഉ സാ ഘ കൊണ്ട്‌ ഹരിക്കുന്നു. അതായത്‌, 

4 x 6 ÷ 2 = 12

ല സാ ഗു കാണേണ്ട സംഖ്യകൾ അഭാജ്യസംഖ്യകൾ ആണെങ്കിൽ അവയുടെ ഗുണനഫലം ആയിരിക്കും ല സാ ഗു.

2, 3   ല സാ ഗു 6

5, 7 ല സാ ഗു 35

11,  13 ല സാ ഗു  143

ല സാ ഗു കാണേണ്ട സംഖ്യകളിലെ ചെറിയ സംഖ്യയുടെ ഗുണിതമാണ് വലിയ സംഖ്യയെങ്കിൽ എപ്പോഴും വലിയ സംഖ്യയായിരിക്കും ആ സംഖ്യകളുടെ ല സാ ഗു

ഉദാഹരണം  2 , 6  ല സാ ഗു 6

5, 10  ല സാ ഗു 10

## ഉപയോഗങ്ങൾ
‍ഭിന്നസംഖ്യകൾ കൂട്ടുക, കുറയ്ക്കുക, താരതമ്യം ചെയ്യുക എന്നിങ്ങനെയുള്ള ഗണിതക്രിയകൾക്ക് ല.സാ.ഗു. ഉപയോഗിക്കുന്നു.

## ഇതും കാണുക
ഉത്തമ സാധാരണ ഘടകം.

വർഗ്ഗം:ഗണിതം
ആലത്തൂർ ലോക്‌സഭാ നിയോജകമണ്ഡലം

thumb|right| ആലത്തൂർ ലോക്സഭാ മണ്ഡലത്തിലെ നിയമസഭാ മണ്ഡലങ്ങൾ

പാലക്കാട് ജില്ലയിൽപ്പെട്ട ചിറ്റൂർ‍, നെന്മാറ‍, തരൂർ , ആലത്തൂർ എന്നീ നിയമസഭാ മണ്ഡലങ്ങളും തൃശ്ശൂർ ജില്ലയിലെ ചേലക്കര‍‍, കുന്നംകുളം, വടക്കാഞ്ചേരി എന്നീ നിയമസഭാ മണ്ഡലങ്ങളും ചേർന്നതാണ് **ആലത്തൂർ ലോകസഭാ നിയോജകമണ്ഡലം**. നിലവിൽ കെ. രാധാകൃഷ്ണനാണ് ആലത്തൂർ ലോകസഭ നിയോജക മണ്ഡലത്തെ പ്രതിധാനം ചെയ്യുന്നത്. 

2008-ലെ മണ്ഡലം പുനഃക്രമീകരണത്തിൽ രൂപികൃതമായ മണ്ഡലമാണിത്. 2001 ലെ ജനസംഖ്യയുടെ കണക്ക് അനുസരിച്ചാണ് തിരഞ്ഞെടുപ്പ് കമ്മീഷൻ ഈ മണ്ഡലത്തിന് രൂപംനൽകിയത്. 2009 ലെ പൊതുതിരഞ്ഞെടുപ്പിലാണ് ഇതിലെ ആദ്യ തിരഞ്ഞെടുപ്പ് നടന്നത്. ആലത്തൂർ ലോക്സഭാ മണ്ഡലം ഒരു പട്ടികജാതി സംവരണ മണ്ഡലമാണ്.

## തിരഞ്ഞെടുപ്പുകൾ

## ഇതും കാണുക
* കേരളത്തിലെ ലോകസഭാമണ്ഡലങ്ങൾ
* കേരളത്തിലെ നിയമസഭാമണ്ഡലങ്ങൾ

## അവലംബം


വർഗ്ഗം:കേരളത്തിലെ ലോകസഭാമണ്ഡലങ്ങൾ
2009-ലെ ഇന്ത്യയിലെ പൊതുതെരഞ്ഞെടുപ്പ്

ഇന്ത്യയുടെ 15-ആമത്  ലോകസഭയിലേക്കുള്ള  പൊതു തിരഞ്ഞെടുപ്പ് 5 ഘട്ടങ്ങളിലായി 2009 ,ഏപ്രിൽ 16, ഏപ്രിൽ 23,ഏപ്രിൽ 30,മേയ് 7 മേയ് 13 എന്നീ തീയതികളിൽ നടന്നു. ഫലപ്രഖ്യാപനം മേയ് 16-നും നടന്നു

2009 ഫെബ്രുവരിയിൽ അവതരിപ്പിക്കപ്പെട്ട കേന്ദ്ര ബജറ്റിൽ 1,120 കോടി രൂപ തെരഞ്ഞെടുപ്പിനായി വകയിരുത്തിയിട്ടുണ്ടായിരുന്നു.

## തെരഞ്ഞെടുപ്പു ക്രമം
right|500 px
2009 മാർച്ച് 2-ന്‌ മുഖ്യ തിരഞ്ഞെടുപ്പ് കമ്മീഷണർ എൻ. ഗോപാലസ്വാമി പ്രഖ്യാപിച്ച തിരഞ്ഞെടുപ്പ് തീയതികൾ താഴെ പറയുന്നു.

**ഏപ്രിൽ 16**  - ആന്ധ്രപ്രദേശ്,അരുണാചൽ പ്രദേശ്, ആസ്സാം, ബിഹാർ‍, ജമ്മു കാശ്മീർ‍, കേരളം, മഹാരാഷ്ട്ര, മണിപ്പൂർ‍, മേഘാലയ, മിസോറം, നാഗാലാന്റ്, ഒറീസ്സ, ഉത്തർപ്രദേശ്, ഛത്തീസ്‌ഗഢ്, ഝാർഖണ്ഡ്‌, ആന്റമാൻ ആന്റ് നിക്കോബർ ദ്വീപുകൾ, ലക്ഷദ്വീപ്.

**ഏപ്രിൽ 23** - ആന്ധ്രപ്രദേശ്, ആസാം, ബിഹാർ, ഗോവ, ജമ്മു കാശ്മീർ‍, കർണാടകം, മദ്ധ്യപ്രദേശ്, മഹാരാഷ്ട്ര, മണിപ്പൂർ, ഒറീസ്സ,ത്രിപുര, ഉത്തർപ്രദേശ്, ഝാർഖണ്ഡ്‌.

**ഏപ്രിൽ 30** - ബിഹാർ‍‍,ഗുജറാത്ത്, ജമ്മു കാശ്മീർ, കർണാടകം, മദ്ധ്യപ്രദേശ്, മഹാരാഷ്ട്ര, സിക്കിം, ഉത്തർപ്രദേശ്, പശ്ചിമ ബംഗാൾ, ദാദറും നാഗർ ഹാവേലിയും ദമാനും ദിയുവും.

**മേയ് 7** - ബിഹാർ‍,ഹരിയാന, ജമ്മു കാശ്മീർ‍, പഞ്ചാബ്, രാജസ്ഥാൻ‍, ഉത്തർ പ്രദേശ്, പശ്ചിമ ബംഗാൾ‍, ഡൽഹി

**മേയ് 13** - ഹിമാചൽ പ്രദേശ്, ജമ്മു കാശ്മീർ‍, പഞ്ചാബ്, തമിഴ്‌നാട്, ഉത്തർ പ്രദേശ്, പശ്ചിമ ബംഗാൾ, ഉത്തരാഖണ്ഡ്, ചണ്ഢീഗഡ്, പുതുച്ചേരി.

## തിരഞ്ഞെടുപ്പ് തീയതി പ്രഖ്യാപിക്കുന്നതു വരെയുള്ള സംഭവങ്ങൾ
മുഖ്യ തിരഞ്ഞെടുപ്പ് കമ്മീഷണർ എൻ. ഗോപാലസ്വാമി 2008 ഡിസംബർ 28-ന്‌  2009 ഏപ്രിൽ-മെയി മാസങ്ങളിലായി തിരഞ്ഞെടുപ്പ് നടക്കുമെന്ന് പ്രഖ്യാപിക്കുകയുണ്ടായി. മാർച്ച് ഏപ്രിൽ മാസങ്ങളിൽ പരീക്ഷക്കാലമായതിനാൽ വോട്ടെടുപ്പ് കേന്ദ്രങ്ങൾ ലഭ്യമാകുന്നതിനുള്ള കുറവു കാരണമാണ്‌ ഫെബ്രുവരി മാർച്ച് മാസങ്ങളിൽ നടക്കേണ്ട തിരഞ്ഞെടുപ്പ് ഏപ്രിൽ മേയ് മാസങ്ങളിലേക്ക് നീട്ടിയതന്നും ഗോപാലസ്വാമി പറഞ്ഞു.
### വോട്ടെടുപ്പിന്റെ ഓരോ ഘട്ടത്തിന്റെയും വിശദവിവരണം

### സംസ്ഥാനങ്ങളിലെയും,കേന്ദ്രഭരണ പ്രദേശങ്ങളിലെയും തെരഞ്ഞെടുപ്പു ക്രമം

## തിരഞ്ഞെടുപ്പ് ഫലം
### സഖ്യമനുസരിച്ച്

**Source:** Election Commission of India

### പാർട്ടി അനുസരിച്ച്

### സംസ്ഥാനങ്ങളും കേന്ദ്രഭരണപ്രദേശങ്ങളും അനുസരിച്ച്

**Source:** ഇലക്ഷൻ കമ്മീഷൻ ഓഫ് ഇന്ത്യ



## അവലംബം


## പുറമെ നിന്നുള്ള കണ്ണികൾ
* Official website of the Election Commission of India
* Official website of the Delimitation Commission of India 
* State wise news update of General Elections 2009
* Complete Lok Sabha Election 2009 Update 
* General Election 2009 News Updates
* General Elections 2009 Coverage 

വർഗ്ഗം:2009-ലെ ഇന്ത്യയിലെ തെരഞ്ഞെടുപ്പുകൾ
ടോം ഹാങ്ക്സ്

**തോമസ് ജെഫ്രി "ടോം" ഹാങ്ക്‌സ്** ഒരു അമേരിക്കൻ ചലച്ചിത്ര നടനും സംവിധായകനും തിരക്കഥാകൃത്തും നിർമാതാവുമാണ്. ടെലിവിഷൻ പരമ്പരകളിലും ഹാസ്യ-കുടുംബ ചിത്രങ്ങളിലും ചെറിയ വേഷങ്ങൾ ചെയ്താണ് ഇദ്ദേഹം അഭിനയജീവിതം ആരംഭിച്ചത്. പിന്നീട്, നാടകീയ കഥാപാത്രങ്ങളിലൂടെ ഇദ്ദേഹം പ്രശസ്തിയിലേക്കുയർന്നു. ഫിലഡെൽഫിയ, ഫോറസ്റ്റ് ഗമ്പ്, അപ്പോളൊ 13, സേവിങ് പ്രൈവറ്റ് റയൻ, റോഡ് റ്റു പെർഡിഷൻ, ടോയ് സ്റ്റോറി, കാസ്റ്റ് എവേ എന്നിയാണ് ഇദ്ദേഹത്തിന്റെ ചില പ്രധാന സിനിമകൾ. രണ്ട് വർഷങ്ങൾ തുറ്റർച്ചയായി (1993-94) ഇദ്ദേഹത്തിന് മികച്ച നടനുള്ള ഓസ്കാർ ലഭിച്ചു. ബോക്സ് ഓഫീസ് പ്രകടനത്തിന്റെ കാര്യത്തിൽ ഏറ്റവുമധികം വിജയം നേടിയ മൂന്നാമത്തെ നടനാണിദ്ദേഹം. 300 കോടി ഡോളറാണ് ഇദ്ദേഹമഭിനയിച്ച ചിത്രങ്ങളുടെ ആകെ വരവ്.

വർഗ്ഗം:അമേരിക്കൻ ചലച്ചിത്ര നടന്മാർ
വർഗ്ഗം:1956-ൽ ജനിച്ചവർ
കട്ടമരം

right|thumb|300px
ദക്ഷിണേന്ത്യയുടെ കിഴക്കൻ തീരത്ത് മത്സ്യബന്ധനത്തിനായി ഉപയോഗിക്കുന്ന പ്രത്യേകതരം വഞ്ചിയാണ്‌ **കട്ടമരം** അഥവാ **കട്ടുമരം**. മരക്കഷ്ണങ്ങൾ കൂട്ടിക്കെട്ടിയ ഒരു അയഞ്ഞ ഘടനയാണ്‌ ഈ വഞ്ചിക്കുള്ളത്. പടിഞ്ഞാറൻ തീരത്തെ അപേക്ഷിച്ച് കൂടതൽ ശക്തമായി തിരയടിക്കുന്ന കിഴക്കൻ തീരത്തെ മൽസ്യബന്ധനത്തിന്‌ അനുയോജ്യമായ ഘടനയാണിത്. ശ്രദ്ധാപൂർവ്വം തെരഞ്ഞെടുക്കുന്ന മൂന്നു നീളൻ മരക്കഷണങ്ങളാണ്‌ കട്ടമരംനിർമ്മിക്കുന്നതിന്‌ ഉപയോഗിക്കുന്നത്. ഈ മരക്കഷണങ്ങളിൽ മദ്ധ്യഭാഗത്തുള്ളതിന്‌ വലിപ്പം കൂടുതലായിക്കും; വഞ്ചിയുടെ അല്പം കുഴിഞ്ഞ ആകൃതി ലഭിക്കുന്നതിന്‌ ഈ മരക്കഷണം മറ്റുള്ളവയെ അപേക്ഷിച്ച് അല്പം താഴ്ത്തിയായിരിക്കും കെട്ടിയിരിക്കുക. കട്ടമരം തുഴയുന്നതിന്‌ പങ്കായം ആണ്‌ ഉപയോഗിക്കുന്നത്‌.

## കോലമരം
കാലിമർ മുനമ്പിലെ തീരത്ത് ഉപയോഗിക്കുന്ന കട്ടമരത്തിന്റെ വലിയ പതിപ്പാണ്‌ കോലമരം. ഏഴു മരക്കഷണങ്ങൾ ഉപയോഗിച്ചാണ്‌ കോലമരം നിർമ്മിക്കുന്നത്. പുറം കടലിൽ 25 മൈൽ ദൂരെ വരെയുള്ള മൽസ്യബന്ധനത്തിന്‌ കോലമരം ഉപയോഗിക്കുന്നു.

## ഇതും കാണുക
*മസൂല
## അവലംബം


## ചിത്രങ്ങൾ


File:Catamaran in Madras.jpg
File:Catamaran india.jpg
File:Chennai catamaran.jpg
ചിത്രം:Katamaran1.jpg|ചാലക്കുടിയിലെ ഷോളയാർ അണക്കെട്ട് പ്രദേശത്തെ ആദിവാസികൾ ഉപയോഗിക്കുന്നത്


വർഗ്ഗം:മത്സ്യബന്ധനോപകരണങ്ങൾ
വർഗ്ഗം:ഇന്ത്യയിലെ ജലഗതാഗതം‎
ദേശീയഗാനം

ഒരു ദേശത്തിന്റെ ചരിത്രവും സംസ്കാരവും ത്യാഗവും നേട്ടങ്ങളും സ്മരണയിൽ കൊണ്ടുവരുകയും, ഇവയെയൊക്കെ പുകഴ്ത്തുകയും ചെയ്യുന്ന സംഗീതരചനയാണ് **ദേശീയഗാനം**. 

## ദേശീയഗാനങ്ങൾ
* ഇന്ത്യയുടെ ദേശീയ ഗാനം
* അമേരിക്കയുടെ ദേശീയഗാനം
*റഷ്യയുടെ ദേശീയഗാനം
*നേപ്പാളിന്റെ ദേശീയഗാനം
*തായ്‌ലൻഡിന്റെ ദേശീയഗാനം
*ജർമ്മനിയുടെ ദേശീയഗാനം
മെട്രിക് അളവുകൾ

നീളവും ഭാരവും സമയവും അളക്കാൻ ലോകവ്യാപകമായി അംഗീകരിക്കപ്പെട്ടിരിക്കുന്ന ഏകകങ്ങളാണ്‌ **മെട്രിക് അളവുകൾ‍**. നീളത്തിന് മീറ്ററും സമയത്തിന് സെക്കന്റും ഭാരത്തിന് കിലോഗ്രാമും ആണ്‌ ഈ ഏകകങ്ങൾ. പത്തിന്റെ ഗുണിതങ്ങളായാണ്‌ നീളത്തിന്റേയും തൂക്കത്തിന്റേയും ഏകകങ്ങൾ വിഭാവനം ചെയ്യപ്പെട്ടിട്ടുള്ളത്. സമയത്തിന്റേത് അറുപതിന്റെ ഗുണിതങ്ങളായി മുകളിലോട്ടും പത്തിന്റെ ഗുണിതങ്ങളായി താഴോട്ടും വിഭാവനം ചെയ്തിരിക്കുന്നു.

## ഇന്ത്യയിൽ
ഇന്ത്യയിൽ മെട്രിക് അളവുകൾ പ്രാബല്യത്തിലാകാൻ തുടങ്ങുന്നത് 1957 ഏപ്രിൽ 1 മുതലാണ്‌. അടുത്ത അഞ്ചുവർഷകാലത്ത് മെട്രിക് അളവുകളും ബ്രിട്ടീഷ് അളവുകളും പ്രാബല്യത്തിലുണ്ടായിരുന്നു. 1962 ഏപ്രിൽ ഒന്നു മുതൽ മെട്രിക് അളവുകൾ പൂർണമായും ഇവിടെ നിലവിൽ വന്നു. അന്നു മുതൽ മറ്റു അളവുകൾക്കൊന്നും ഇന്ത്യയിൽ നിയമസാധുതയില്ല. അതിനു മുമ്പു നിയമസാധുതയുണ്ടായിരുന്നത് ഇംഗ്ലീഷ് അളവുതൂക്കങ്ങൾക്കായിരുന്നു.

## ആധാരങ്ങൾ

## പട്ടികകൾ

പത്തിന്റെ ഗുണിതങ്ങളെ ധ്വനിപ്പിക്കാൻ താഴെക്കൊടുത്തിരിക്കുന്ന അതത് സൂചകങ്ങൾ കൂടി മുമ്പേ ചേർത്ത് ഏകകങ്ങൾ എഴുതപ്പെട്ടുവരുന്നു. ഉദാ:- മില്ലിമീറ്റ്ർ, കിലോഗ്രാം

മെഗാ = 10 6

കിലോ = 10 3

ഹെൿറ്റോ = 10 2

ഡെക്കാ ‌= 10 1

ഡെസി = 10 -1

സെന്റി = 10 -2

മില്ലി = 10 -3

## അവലംബം


വർഗ്ഗം:ഏകകങ്ങൾ
വർഗ്ഗം:മെട്രിക് അളവുകൾ
സർവ്വേ

ഭൗമോപരിതലത്തിലൊ അതിനു മുകളിലൊ താഴെയൊ ഉള്ള ബിന്ദുക്കളുടെ ആപേക്ഷികസ്ഥാനം ദൂരം,ഉയരം,കോണളവ് ഇവ കണ്ടുപിടിച്ച് നിർണ്ണയിക്കുന്ന പ്രവൃത്തിയാണ് **സർവ്വേ**. ഇതുകൊണ്ട് ‍ ഭൂതലത്തിന്റെ വിസ്തീർണ്ണവും ഉയരവും ആഴവും അളക്കുകയും ഭൂപടങ്ങളും, ജ്യാമിതീയ രൂപങ്ങളും വക്രങ്ങളും ഗ്രാഫുകളും ഉപയോഗിച്ച് രേഖപ്പെടുത്തി വക്കുകയും ചെയ്യുന്നു. ഭരണപരമായ ആവശ്യങ്ങൾക്കും കൃഷി, ഗൃഹനിർമ്മാണം, യാത്രാസൗകര്യങ്ങളുടെ വികസനം, തുടങ്ങി  നിരവധി ആവശ്യങ്ങൾക്കും ഒഴിച്ചുകൂടനാകാത്തതാണ് സർവേ. ഇക്കാലത്ത് ഉപഗ്രഹങ്ങളും വിമാനങ്ങളും വരെ ഉപയോഗിച്ച് നടത്തിപ്പോരുന്ന സർവ്വേസംരംഭങ്ങളുടെ പരിധിയിൽപ്പെടാത്ത സ്ഥലങ്ങൾ ഇന്ന് ഭൂതലത്തിൽ ഉണ്ടായിരിക്കാനിടയില്ല.

ഇന്ത്യയിൽ സർവേ നടത്തുന്നതിനുള്ള ഔദ്യോഗികസമിതിയാണ്‌ സർവേ ഓഫ് ഇന്ത്യ.

## രീതികൾ
*ചെയിൻ സർവ്വേ
*തിയൊഡോലയ്റ്റ് സർവ്വേ, 
*ടോട്ടൽ സ്റ്റേഷൻ സർവ്വേ, 
*പ്ലയിൻ ടേബിൾ സർവ്വേ
*ജി.പി.എസ് സർവ്വേ
*Compass survey
*GPS survey

## ഇന്ത്യയിൽ

ഇന്ത്യയിൽ ശാസ്ത്രീയമായ സർവ്വേ രീതികൾ കൊണ്ടുവന്നത് ബ്രിട്ടീഷുകാരാണ്.  ഇക്കാര്യത്തിൽ പ്രാതസ്മരണീയങ്ങളായ രണ്ട് നാമങ്ങളാണ് ലാംബ് ട്ൺ, സർ ജോർജ്ജ് എവറ്സ്റ്റ് എന്നിവരുടേത്.  ഇവരുടെ പരിശ്രമങ്ങളേയും അവയുടെ ഫലങ്ങളേയും മൊത്തമായി ദി ഗ്രേറ്റ് ട്രിഗണോമെട്രിക് സർവ്വേ എന്നു വിളിക്കുന്നു.   പത്തൊമ്പതാം നൂറ്റണ്ടിൽ നടന്ന ഇതിൽ രാജ്യത്തിന്റെ തെക്കു വടക്കായി മദ്ധ്യഭാഗത്തുകൂടി  ചെയിൻ സർവ്വേ നടത്തപ്പെട്ടു.  പിൽക്കാലത്ത് അതിനെ ഉപജീവിച്ച് കിഴക്കും പടിഞ്ഞാറും പ്രദേശങ്ങളിലും സർ വ്വേ നടന്നു. 

ഇതിനാവശ്യമായ ഉപകരണങ്ങൾ ഇംഗ്ലണ്ടിൽ നിന്നാണ് കൊണ്ടുവന്നത്.  അന്നത്തെ ഉപകരണങ്ങൾക്ക് ടൺ കണക്കിന് ഭാരമുണ്ടായിരുന്നു.   അവ ആനകളുടേയും കുതിരകളുടേയും സഹായത്തോടെ മദിരാശി മുതൽ ദെഹ്റാ ദൂൺ വരെ എത്തിച്ചാണ് സർവ്വേ പരിപാടികൾ പൂർത്തിയാക്കേണ്ടി വന്നത്.  വലിയ മലകളും  പുഴകളുമെല്ലാം കടുത്ത പ്രതിബന്ധങ്ങൾ ഉണ്ടാക്കിയിരുന്നു.  സമതലങ്ങളിൽ സർവ്വേ സ്റ്റേഷനുകളായി നിലവിലുണ്ടായിരുന്ന ക്ഷേത്രഗോപുരങ്ങൾ വരെ ഉപയോഗപ്പെടുത്തിയിരുന്നു.   നാട്ടുകാരുടെ അന്ധവിശ്വാസങ്ങളും ജോലികളെ പ്രതികൂലമായി ബാധിച്ചിരുന്നു.

## ഉപകരണങ്ങൾ

വർഗ്ഗം:ഭൂപ്രകൃതിശാസ്ത്രം
മസൂല

[right|thumb|300px|തൃശൂർ ജില്ലയിൽ [എടമുട്ടം തീരത്ത് അടുപ്പിച്ചിട്ടിരിക്കുന്ന പലകകൾ തുന്നിച്ചേർത്ത മൽസ്യബന്ധനതോണി]]
ഇന്ത്യയുടെ കിഴക്കൻ തീരത്ത് ഉപയോഗിക്കുന്ന ഒരു മൽസ്യബന്ധനതോണിയാണ്‌ **മസൂല**. മരപ്പലകൾ കയറുകൊണ്ട് തുന്നിച്ചേർത്താണ്‌ ഈ തോണി നിർമ്മിക്കുന്നത്. കിഴക്കൻ തീരത്തെ ശക്തമായ തിരമാലയിൽ നിന്നും രക്ഷ നേടാൻ ഇത്തരത്തിലുള്ള അയഞ്ഞ ഘടന മൂലം സാധിക്കുന്നു. വർഷം തോറും ഈ വഞ്ചികൾ പുതുക്കിത്തുന്നേണ്ടതുണ്ട്‌. കേരളതീരത്തും ഇത്തരത്തിലുള്ള വഞ്ചികൾ കാണുന്നുണ്ട്.
## ഇതും കാണുക
*കട്ടുമരം
## പുറത്തേക്കുള്ള കണ്ണികൾ
right|thumb|പലകകൾ തുന്നിച്ചേർത്ത വഞ്ചി. കൂടുതൽ അടുത്തു നിന്നുള്ള ദൃശ്യം
*ചിത്രവും വിവരങ്ങളും

## അവലംബം


വർഗ്ഗം:മത്സ്യബന്ധനോപകരണങ്ങൾ
വിലങ്ങൻ കുന്ന്

240px|thumb
തൃശ്ശൂർ ജില്ലയിലെ അടാട്ട് ഗ്രാമപഞ്ചാ‍യത്തിലെ ഒരു വിനോദസഞ്ചാരകേന്ദ്രമാ‍ണ് **വിലങ്ങൻ കുന്ന്**. തൃശ്ശൂർ - കുന്നംകുളം/ഗുരുവായൂർ റോഡ് കുന്നിന്റെ കിഴക്കേ ചരിവിലൂടെ കടന്നു പോകുന്നു. തൃശ്ശൂരിലെ അമല ആശുപത്രിയും സമീപത്താണ്. 80 മീറ്ററോളം പൊക്കമുള്ള ഈ കുന്ന് തൃശ്ശൂരിലെ പ്രധാന വിനോദസഞ്ചാരകേന്ദ്രമാണ്.

തൃശ്ശൂരിന്റെ നഗരസൗന്ദര്യവും ചുറ്റുപാടുമുള്ള ഉപനഗരങ്ങളുടെ പ്രകൃതിരമണീയതയും  ഒരേപോലെത്തന്നെ ഈ കുന്നിൻ മുകളിൽ നിന്ന് കാണാവുന്നതാണ്. വിനോദസഞ്ചാ‍രികൾക്കായി ഇവിടെ ഒരു ഔട്ട് ഡോർ തിയ്യറ്റർ ഉണ്ട്. കുട്ടികൾക്കായി ഒരു ചെറിയ പാർക്കും. അടാട്ട് ഗ്രാമപഞ്ചായത്തും ജില്ലാ ടൂറിസം പ്രൊമോഷൻ കൌൺസിലുമാണ് നവീകരണ പദ്ധതികൾ നടത്തുന്നത്.

## പേരിനു പിന്നിൽ
തെക്ക്, വടക്ക്, കിഴക്ക്, പടിഞ്ഞാറ്, തെക്കുകിഴക്ക്, വടക്കുകിഴക്ക്, തെക്കുപടിഞ്ഞാറ്, വടക്കുപടിഞ്ഞാറ് ഇങ്ങനെ ഏത് കോണിൽ നിന്ന് നോക്കിയാലും പ്രേക്ഷകന് മുന്നിൽ ഈ കുന്ന് വിലങ്ങനെയാണ് കാണപ്പെടുന്നത്. അതു തന്നെയായിരിക്കണം ഈ കുന്നിന് ‘വിലങ്ങൻ കുന്ന്’ എന്ന് പേര് ലഭിക്കാനുള്ള നിദാനം.

## ഭൂപ്രകൃതി
കിഴക്ക് ചൂരക്കാട്ടുകര പാടം, വടക്ക് ചിറ്റിലപ്പിള്ളി-പേരാമംഗലം പാടം, പടിഞ്ഞാറ് ചിറ്റിലപ്പിള്ളി-കണിയന്തറ പാടം, തെക്ക് പുറനാട്ടുകര-ഇറുളയൽ പാടം, എന്നീ നെൽ വയലുകളോളം എത്തുന്നുണ്ട് കുന്നിന്റെ താഴ്വാര പ്രദേശങ്ങൾ. അടിവാരത്തിലെ ഈ പാടങ്ങളിൽ നിന്ന് കണക്കാക്കിയാൽ കുന്നിൻറെ ഉച്ചിയിലേക്ക് 100 മീറ്റർ പൊക്കമുണ്ട്. ഇതിൽ 30 മീറ്റർ പൊക്കം വരെ ചെറിയ ചായ്‌വിലുള്ള സമതലങ്ങൾ. അവിടുന്നങ്ങോട്ട് 60 ഡിഗ്രി ചെരിവ് ആരംഭിക്കുകയാണ്. ക്രമേണ ഇത് 75-80 ഡിഗ്രി വരെ കുത്തനെ കയറ്റമാണ്. കുന്നിന്റെ നെറുകയിൽ 4 3/4 ഏക്കർ  വിസ്തീർണത്തിലുള്ള പരന്ന മൈതാനമാണ്.

8 കിലോമീറ്റർ ചുറ്റളവിൽ പൊങ്ങി നിൽക്കുന്ന ഈ കുന്നിന്റെ ഉപരിതല വിസ്തീർണം 5 ഏക്കറോളം വരും. പണ്ടുകാലത്ത് തുറസ്സായ ഭൂമിയായിരുന്ന ഇത് സമീപവാസികളുടെ ആടുമാടുകൾക്കുള്ള മേച്ചിൽ സ്ഥലമായിരുന്നു. ഔഷധസസ്യങ്ങളാൽ സമ്പന്നമാണ് ഇവിടം.

ഭൂപ്രകൃതിയുടെ അനുയോജ്യത മൂലം രണ്ടാം ലോക മഹായുദ്ധകാലത്ത് യുദ്ധാവശ്യത്തിനായി  ഒരു നിരീക്ഷണനിലയവും മിലിറ്ററി ക്യാമ്പും ഇവിടെ സ്ഥാപിച്ചിരുന്നതായി ചരിത്രം പറയുന്നു. അന്ന് സഞ്ചാര ആവശ്യത്തിലേക്ക് ഇവിടെ  സ്ഥാപിക്കപ്പെട്ട റോഡ് ഇന്നും നിലനിൽക്കുന്നു.

വിലങ്ങൻ കുന്നിന്റെ മുകളിൽനിന്നും ചുറ്റും നോക്കിയാൽ കിഴക്ക് സഹ്യപർവ്വതനിരകൾ‍, പെരുമല, തയ്യൂർ കോട്ട, പടിഞ്ഞാറ് അറബിക്കടൽ‍, തൃശ്ശൂർ നഗരം തുടങ്ങി അടുത്തും അകന്നതുമായ വിവിധ സ്ഥലങ്ങളും കാഴ്ച്ചകളും വ്യക്തമായി കാണാം. ദൂരക്കാഴ്ചക്ക് സൗകര്യമുള്ള ഇത്ര ഉയരമുള്ള ഒരു കുന്ന് തൃശ്ശൂർ നഗരത്തിനു തൊട്ടടുത്ത് വേറെ ഇല്ല എന്നു പറയാം.  ഈ കുന്നിന്റെ മുകളിൽനിന്ന് സൂര്യാസ്തമയവും സൂര്യോദയവും വളരെ വ്യക്തമായും മനോഹരമായും കാണുവാൻ കഴിയും.

കലാസാംസ്കാരിക പരിപാടികൾ നടത്തുന്നതിനായി ഒരു ഓപ്പൺ സ്റ്റേജ്. കുടുംബശ്രീയുടെ കാന്റീൻ, വിലങ്ങൻ ട്രക്കേഴ്സ് പ്രവർത്തകർ നട്ടുവളർത്തുന്ന അശോകവനം തുടങ്ങിയവ കുന്നിന്റെ മുകളിൽ കാണാൻ കഴിയും.

## ചിത്രശാല

File:Vilangan_Hills_-_വിലങ്ങൻ_കുന്ന്_01.jpg|അശോക വനം
File:Vilangan_Hills_-_വിലങ്ങൻ_കുന്ന്_02.jpg|വിലങ്ങൻ കുന്നിൽ നിന്നുള്ള ദൃശ്യം
File:Vilangan_Hills_-_വിലങ്ങൻ_കുന്ന്_03.jpg|വിലങ്ങൻ കുന്നിൽ നിന്നുള്ള ദൃശ്യം
File:Vilangan_Hills_-_വിലങ്ങൻ_കുന്ന്_04.jpg|പീരങ്കി
File:Vilangan_Hills_-_വിലങ്ങൻ_കുന്ന്_05.jpg|കലാ ശില്പം
File:Vilangan_Hills_-_വിലങ്ങൻ_കുന്ന്_07.jpg|ശിലാഫലകം



## പുറത്തേക്കുള്ള കണ്ണികൾ

വർഗ്ഗം:തൃശ്ശൂർ ജില്ലയിലെ വിനോദസഞ്ചാരകേന്ദ്രങ്ങൾ
വർഗ്ഗം:കേരളത്തിലെ പർവ്വതങ്ങൾ
വർഗ്ഗം:കുന്നുകൾ
വർഗ്ഗം:അടാട്ട് ഗ്രാമപഞ്ചായത്ത്
ഡിസ്ചാർജ് വിളക്ക്

right|thumb|നിയോൺ ഡിസ്ചാർജ് വിളക്ക്
രണ്ടറ്റത്തും ലോഹ ഇലക്ട്രോഡുകൾ ഘടിപ്പിച്ചതും, കുറഞ്ഞ മർദ്ദത്തിൽ ചില വാതകങ്ങൾ നിറച്ചതും വൈദ്യുതി പ്രവാഹം ഉണ്ടാകുമ്പോൾ പ്രകാശം ഉത്സർജ്ജിക്കാൻ കഴിവുള്ളതുമായ ചില്ലു ട്യൂബ് ആണ്‌ **ഡിസ്ചാർജ് വിളക്ക്**. ഇലക്ട്രോഡുകൾക്കിടയിൽ ഉയർന്ന വോൾട്ടേജ് പ്രയോഗിക്കുമ്പോൾ വൈദ്യുത ക്ഷേത്രം ട്യൂബിനുള്ളിലെ വാതകത്തെ അയണീകരിക്കുകയും അതിലൂടെ വൈദ്യുത ഡിസ്ചാർജ് നടക്കുകയും ചെയ്യുന്നു. തുടർന്ന് വാതകം ജ്വലിക്കുകയും പ്രകാശം ഉണ്ടാവുകയും ചെയ്യുന്നു. ട്യൂബിനുള്ളിൽ അനുയോജ്യമായ വാതകം നിറച്ച് പ്രകാശത്തിന്റെ നിറം മാറ്റാവുന്നതാണ്‌. 

സോഡിയം വേപ്പർ വിളക്ക്, നിയോൺ വിളക്ക്, മെർക്കുറി വേപ്പർ വിളക്ക് തുടങ്ങിയവയാണ്‌ സാധാരണങ്ങളായ ഡിസ്ചാർജ് വിളക്കുകൾ. കുറഞ്ഞ അളവിൽ വിസരണം ചെയ്യപ്പെടുന്ന മഞ്ഞ പ്രകാശം ഉത്സർജ്ജിക്കുന്നതിനാൽ സോഡിയം വേപ്പർ വിളക്കുകൾ പാതയോരങ്ങളിലും മറ്റും പരക്കെ ഉപയോഗിക്കുന്നു. മെർക്കുറി വേപ്പർ വിളക്കുകൾ തൂവെള്ള പ്രകാശം നൽകുന്നു. നിയോൺ നിറച്ച വിളക്കുകൾ ഓറഞ്ച് അല്ലെങ്കിൽ ചുവപ്പ് പ്രകാശവും, ട്യൂബിനുള്ളിൽ ഹൈഡ്രജൻ നിറച്ച വിളക്കുകൾ നീലപ്രകാശവും, ക്ലോറിൻ പച്ചവെളിച്ചവും, നൈട്രജൻ ചുവന്ന പ്രകാശവും നൽകുന്നു, ഇത്തരത്തിലുള്ളവ അധികവും പരസ്യങ്ങൾക്കായും അലങ്കാരങ്ങൾക്കായും ഉപയോഗിക്കുന്നു.

വർഗ്ഗം:വൈദ്യുതവിളക്കുകൾ
കാനൺ

ജപ്പാൻ ആസ്ഥാനമാക്കി പ്രവർത്തിക്കുന്ന ഒരു ബഹുരാഷ്ട്ര കോർപ്പറേഷനാണ് **കാനൺ**. ഛായാഗ്രഹണ, വീക്ഷണാനുബന്ധ ഉപകരണങ്ങളുടെ നിർമ്മാണമാണ് ഇതിന്റെ പ്രവർത്തന മേഖല. ഛായാഗ്രാഹി, പ്രിന്റർ, സ്കാനർ, ബൈനോക്കുലർ, കാൽക്കുലേറ്റർ ലെൻസുകൾ, ക്യാമറകൾ, മെഡിക്കൽ ഉപകരണങ്ങൾ, അർദ്ധചാലക നിർമ്മാണ ഉപകരണങ്ങൾ തുടങ്ങിയ ഒപ്റ്റിക്കൽ, ഇമേജിംഗ്, വ്യാവസായിക ഉൽപ്പന്നങ്ങൾ എന്നിവയുടെ നിർമ്മാണം ഇതിലുൾപ്പെടുന്നു. 1937 ഓഗസ്റ്റ് 10-നാണ് ഇത് സ്ഥാപിതമായത്. ജപ്പാനിലെ ടോക്ക്യോയിലെ ഒട്ടായിലാണ് ഇതിന്റെ കേന്ദ്ര കാര്യാലയം പ്രവർത്തിക്കുന്നത്.

ടോക്കിയോ സ്റ്റോക്ക് എക്‌സ്‌ചേഞ്ചിൽ കാനണിന് ഒരു പ്രൈമറി ലിസ്റ്റിംഗിൽ ഉണ്ട്, മാത്രമല്ല ടോപിക്സ് കോർ30(TOPIX Core30), നിക്കേയ് 225(Nikkei) സൂചികകളുടെ ഭാഗമാണ്. ന്യൂയോർക്ക് സ്റ്റോക്ക് എക്സ്ചേഞ്ചിൽ സെക്കണ്ടറി ലിസ്റ്റിംഗിൽ ഉൾപ്പെട്ടിട്ടുണ്ട്.

## പേര്
കമ്പനിയുടെ യഥാർത്ഥ പേര് Seikikōgaku kenkyūsho (Jpn. 精機光学研究所, പ്രിസിഷൻ ഒപ്റ്റിക്കൽ ഇൻഡസ്ട്രി കമ്പനി ലിമിറ്റഡ്). 1934-ൽ ഇത് ജപ്പാനിലെ ആദ്യത്തെ 35 എംഎം ക്യാമറയുടെ ഒരു പ്രോട്ടോടൈപ്പായ കാനൺ നിർമ്മിച്ചു, അത് ഫോക്കൽ-പ്ലെയിൻ അടിസ്ഥാനമാക്കിയുള്ള ഷട്ടറാണ്. 1947-ൽ കമ്പനിയുടെ പേര് കാനൺ ക്യാമറ കോ., ഇങ്ക്.(Canon Camera Co., Inc), എന്ന് ചുരുക്കി 1969-ൽ കാനൺ ഇങ്ക്. എന്നാക്കി മാറ്റി. കാനൺ എന്ന പേര് വന്നത് ബുദ്ധിസ്റ്റ് ബോധിസത്വ കാണൻ നിന്നാണ് (Buddhist bodhisattva Kannon 観音, "Guanyin"), മുമ്പ് ക്വാൻയിൻ, ക്വാനോൺ (Kuanyin, Kwannon, or Kwanon)അല്ലെങ്കിൽ ഇംഗ്ലീഷിൽ കാനൺ എന്ന് ലിപ്യന്തരണം ചെയ്തു.
## അവലംബം


വിഭാഗം:ഛായാഗ്രഹണം
വർഗ്ഗം:ജപ്പാൻ ആസ്ഥാനമായുള്ള ബഹുരാഷ്ട്രകമ്പനികൾ
വർഗ്ഗം:ജപ്പാനീസ് ബ്രാൻഡുകൾ
വർഗ്ഗം:കാനൺ
മഹിഷാസുരൻ (വിവക്ഷകൾ)

**മഹിഷാസുരൻ** എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
*മഹിഷാസുരൻ - ഹിന്ദുമതത്തിലെ ഐതിഹ്യകഥാപാത്രം.
*മഹിഷാസുരൻ (നക്ഷത്രരാശി)
കാസർഗോഡ് ലോക്‌സഭാ നിയോജകമണ്ഡലം

കാസർഗോഡ് ജില്ലയിലെ മഞ്ചേശ്വരം,കാസർഗോഡ്,ഉദുമ,കാഞ്ഞങ്ങാട്,തൃക്കരിപ്പൂർ, കണ്ണൂർ ജില്ലയിലെ പയ്യന്നൂർ,കല്യാശ്ശേരി എന്നീ നിയമസഭാമണ്ഡലങ്ങൾ ഉൾക്കൊള്ളുന്നതാണ്‌ **കാസർഗോഡ് ലോകസഭാ മണ്ഡലം**. . 2004-ലെ തിരഞ്ഞെടുപ്പ് വരെ തളിപ്പറമ്പ് നിയമസഭാ മണ്ഡലം കാസർഗോഡിനു കീഴിലായിരുന്നു. തുടർന്ന് മണ്ഡല പുനർനിർണയം വന്നപ്പോൾ തളിപ്പറമ്പ് കണ്ണൂർ ലോകസഭാമണ്ഡലത്തിലേക്ക് പോകുകയും പുതുതായി രൂപവത്കരിച്ച കല്യാശ്ശേരി കാസർഗോഡിനോട് കൂട്ടിച്ചേർക്കപ്പെടുകയും ചെയ്തു. സി.പി.ഐ.എമ്മിലെ പി. കരുണാകരൻ ആണ്‌ 14-ം ലോക്‌സഭയിൽ കാസർഗോഡ് മണ്ഡലത്തെ പ്രതിനിധീകരിച്ചത്. 2009-ലും പി. കരുണാകരനാണ്‌ വിജയിച്ചത്.

## Assembly segments
Kasaragod Lok Sabha constituency is composed of the following assembly segments:

## പ്രതിനിധികൾ

## തിരഞ്ഞെടുപ്പുകൾ

## ഇതും കാണുക
* കേരളത്തിലെ ലോകസഭാമണ്ഡലങ്ങൾ
* കേരളത്തിലെ നിയമസഭാമണ്ഡലങ്ങൾ

## അവലംബം


വർഗ്ഗം:കേരളത്തിലെ ലോകസഭാമണ്ഡലങ്ങൾ
കണ്ണൂർ ലോക്സഭാമണ്ഡലം

കണ്ണൂർ ജില്ലയിലെ തളിപ്പറമ്പ്, ഇരിക്കൂർ, അഴീക്കോട്, കണ്ണൂർ,മട്ടന്നൂർ,ധർമ്മടം,പേരാവൂർ എന്നീ നിയമസഭാമണ്ഡലങ്ങളുൾക്കൊള്ളുന്നതാണ്‌ **കണ്ണൂർ ലോകസഭാനിയോജകമണ്ഡലം**.  മണ്ഡല പുനർനിർണയത്തിനു മുമ്പ്‌ ഇരിക്കൂർ, അഴീക്കോട്,കണ്ണൂർ,എടക്കാട്‍, കൂത്തുപറമ്പ്, പേരാവൂർ നോർത്ത് വയനാട് എന്നീ നിയമസഭാമണ്ഡലങ്ങളായിരുന്നു കണ്ണൂർ ലോകസഭാമണ്ഡലത്തിലുണ്ടായിരുന്നത്.

## Assembly segments

Kannur Lok Sabha constituency is composed of the following assembly segments:

## Members of Parliament
## Members of Parliament
{| class="wikitable sortable"
!Year
!Member
! colspan="2" |Party
|-
|1952
|എ.കെ. ഗോപാലൻ
|
|-
| colspan="4" |
|-
|1957
|എം.കെ. ജിനചന്ദ്രൻ
|
|-
|1962
|എസ്.കെ. പൊറ്റെക്കാട്ട്
|
|-
|1967
|പാട്യം ഗോപാലൻ
|
|-
|1971
|സി.കെ. ചന്ദ്രപ്പൻ
|
|-
| colspan="4" |
|-
|1977
|സി.കെ. ചന്ദ്രപ്പൻ
|
|-
|1980
|കെ. കുഞ്ഞമ്പു
|
|-
|1984
| rowspan="5" |മുല്ലപ്പള്ളി രാമചന്ദ്രൻ
| 
|-
|1989
|-
|1991
|-
|1996
|-
|1998
|-
|1999
| rowspan="2" |എ.പി. അബ്ദുള്ളക്കുട്ടി
| 
|-
|2004
|-
|2009
|കെ. സുധാകരൻ
|
|-
|2014
|പി.കെ. ശ്രീമതി
|
|-
|2019
|rowspan=2|കെ. സുധാകരൻ
|
|-
|2024
|-

## ഇലക്ഷൻ ഫലം

Percentage change (±%) denotes the change in the number of votes from the immediate previous election.
### പൊതുതെരഞ്ഞെടുപ്പ് 2024

## തിരഞ്ഞെടുപ്പുകൾ

## ഇതും കാണുക
* കേരളത്തിലെ ലോകസഭാമണ്ഡലങ്ങൾ
* കേരളത്തിലെ നിയമസഭാമണ്ഡലങ്ങൾ

## അവലംബം


വർഗ്ഗം:കേരളത്തിലെ ലോകസഭാമണ്ഡലങ്ങൾ
ഷെഹ്‌നായ്

വായു ഉപയോഗിച്ച് ശബ്ദമുണ്ടാക്കുന്ന ഒരു സംഗീതോപകരണമാണ്‌ **ഷെഹ്‌നായ്**. ഇതുപയോഗിക്കുന്നത് വാദനത്തിലേർപ്പെടുന്നത് ഭാഗ്യം കൊണ്ടുവരുമെന്ന വിശ്വാസമുള്ളതു കൊണ്ട് ഇന്ത്യയിലെ പല സംസ്ഥാനങ്ങളിൽ വിവാഹം തുടങ്ങിയ മംഗളവേളകളിൽ ഇതു വായിക്കാറുണ്ട്. 

കുഴലിന്റെ ആകൃതിയിലുള്ള ഈ ഉപകരണത്തിന്റെ അറ്റത്തോടു പോകുന്തോറും വ്യാസം കുറഞ്ഞു കുറഞ്ഞു വരുന്നു. സാധാരണയായി 6 മുതൽ 9 വരെ തുളകളും ഇതിൽ ഉണ്ടായിരിക്കും. 

## പ്രശസ്തർ
ഇന്ത്യയിൽ ഉസ്താദ്  ബിസ്മില്ലാ ഖാൻ ഒരു പ്രശസ്തനായ ഷെഹ്‌നായ് വിദഗ്ദ്ധനാണ്. 

വർഗ്ഗം:വാദ്യോപകരണങ്ങൾ
വർഗ്ഗം:ഹിന്ദുസ്ഥാനി സംഗീതം
ദേശീയ ജനാധിപത്യ സഖ്യം

2014 മെയ് 26 മുതൽ ഇന്ത്യ ഭരിക്കുന്ന ഭാരതീയ ജനതാ പാർട്ടിയുടെ നേതൃത്വത്തിലുള്ള ഘടകകക്ഷികളുടെ കൂട്ടായ്മയാണ് **നാഷണൽ ഡെമോക്രാറ്റിക് അലയൻസ്** എന്നറിയപ്പെടുന്ന **ദേശീയ ജനാധിപത്യ സഖ്യം** അഥവാ **എൻ.ഡി.എ.** 2014 വരെ കേന്ദ്രത്തിൽ അധികാരം കയ്യാളിയിരുന്ന ഇന്ത്യൻ നാഷണൽ കോൺഗ്രസ് നേതൃത്വത്തിലുള്ള യു.പി.എയ്ക്ക് ബദലായിട്ടാണ് 1998-ൽ എൻ.ഡി.എ രൂപീകരിക്കപ്പെട്ടത്.

## എൻ.ഡി.എ കൺവീനർമാർ

* ജോർജ് ഫെർണാണ്ടസ് :  1999-2008
* ശരദ് യാദവ് : 2008-2013
* എൻ. ചന്ദ്രബാബു നായിഡു : 2013-2018
* 2018 മുതൽ ചെയർമാൻ ആണ് ദേശീയ ജനാധിപത്യ സഖ്യത്തിൻ്റെ പ്രധാന നേതാവ്. നിലവിൽ സ്ഥിരമായ ഒരു കൺവീനർ ഇല്ല.

** എൻ.ഡി.എ ചെയർമാൻ **

* എൽ.കെ. അഡ്വാണി : 2004-2014
* അമിത് ഷാ : 2014-തുടരുന്നു

## അംഗങ്ങളായിട്ടുള്ള ഘടകകക്ഷികൾ

*

## എൻ.ഡി.എ സർക്കാർ ഭരിക്കുന്ന സംസ്ഥാനങ്ങൾ

* ഗോവ (ബി.ജെ.പി)
* പുതുച്ചേരി (കേന്ദ്രഭരണ പ്രദേശം) (എൻ.ആർ.കോൺഗ്രസ്)
* മഹാരാഷ്ട്ര (ബിജെപി + ശിവസേന ഷിൻഡേ വിഭാഗം + എൻ.സി.പി അജിത് വിഭാഗം)
* ബീഹാർ (ജെ.ഡി.യു + ബി.ജെ.പി)
* ഗുജറാത്ത് (ബി.ജെ.പി)
* മധ്യപ്രദേശ് (ബി.ജെ.പി)
* ഹരിയാന (ബി.ജെ.പി)
* ഉത്തർ പ്രദേശ് (ബി.ജെ.പി)
* ഉത്തരാഖണ്ഡ് (ബി.ജെ.പി)
* സിക്കിം (എസ്.കെ.എം)
* അരുണാചൽ പ്രദേശ് (ബി.ജെ.പി)
* ആസാം (ബി.ജെ.പി)
* നാഗാലാൻഡ് (എൻ.ഡി.പി.പി)
* മേഘാലയ (എൻ.പി.പി)
* മണിപ്പൂർ (ബി.ജെ.പി)
* ത്രിപുര (ബി.ജെ.പി)
* ഛത്തീസ്ഗഢ് (ബി.ജെ.പി)
* രാജസ്ഥാൻ (ബി.ജെ.പി)
* ഒഡീഷ (ബി.ജെ.പി 1'st Time)
* ആന്ധ്ര പ്രദേശ് (ടി.ഡി.പി + ബി.ജെ.പി)
* ഡൽഹി (ബിജെപി)

** ബി.ജെ.പി / എൻ.ഡി.എ ഇതുവരെ ഭരിക്കാത്ത / മുൻപ് ഭരിച്ച സംസ്ഥാനങ്ങൾ **

* കേരളം
* തമിഴ്നാട് (2021 വരെ അണ്ണാ ഡി.എം.കെ)
* കർണാടക (2023 വരെ ബിജെപി)
* തെലുങ്കാന
* പശ്ചിമ ബംഗാൾ (പ്രധാന പ്രതിപക്ഷം ബി.ജെ.പി 2021 മുതൽ)
* ജാർഖണ്ഡ് ( 2019 വരെ ബി.ജെ.പി)
* ഹിമാചൽ പ്രദേശ് (2022 വരെ ബി.ജെ.പി)
* പഞ്ചാബ് (2012 വരെ ശിരോമണി അകാലിദൾ - ബി.ജെ.പി)
* ജമ്മു & കാശ്മീർ (കേന്ദ്രഭരണ പ്രദേശം) (2019 വരെ പി.ഡി.പി - ബി.ജെ.പി)
* മിസോറാം (2023 വരെ)

## ഇതും കാണുക
* യു.പി.എ.
* യു.ഡി.എഫ്.
* എൽ.ഡി.എഫ്.
## അവലംബം
വർഗ്ഗം:ഇന്ത്യൻ രാഷ്ട്രീയം
വർഗ്ഗം:ഇന്ത്യയിലെ രാഷ്ട്രീയ മുന്നണികൾ
ബൈഗ

right|thumb|250px|ഒരു ബൈഗ സ്ത്രീ
മദ്ധ്യേന്ത്യയിലെ സത്പുര പർവതനിരയുടേ കിഴക്കുള്ള മൈക്കൽ പർവതങ്ങളിലെ കാടുകളിൽ അധിവസിക്കുന്ന അർദ്ധ-പ്രാകൃതജനവിഭാഗമാണ്‌ **ബൈഗകൾ**. സമീപവാസികളായ ആദിവാസിവിഭാഗങ്ങൾ ഇവരെ മഹാമാന്ത്രികരായി കണക്കാക്കുന്നു‌. 

കാട്‌ വെട്ടിത്തെളിച്ച്‌ കത്തിച്ച്‌ മണ്ണ് അൽപമാത്രം മാന്തി ചെറിയ രീതിയിലുള്ള കൃഷിപ്പണികൾ ബൈഗകൾ ചെയ്തു വരുന്നു. ഭൂമിയുടെ പുറംതോടിന്‌ കേടുപറ്റുമെന്ന്‌ വിശ്വസിക്കുന്നതിനാൽ കലപ്പ ഉപയോഗിച്ച്‌ മണ്ണിളക്കുന്നത്‌ ഇവർക്ക്‌ നിഷിദ്ധമാണ്‌. ഇതിനു പുറമേ ഭക്ഷണത്തിനായി ബൈഗകൾ കാട്ടുകനികളും, പഴങ്ങളും ശേഖരിക്കുകയും അരുവികളിൽ നിന്ന്‌ മീൻ പിടിക്കുകയും ചെയ്യുന്നു. മൽസ്യം ഭക്ഷിക്കുന്നത്‌ കാഴ്ചക്ക്‌ നല്ലതാണെന്നും ഇക്കൂട്ടർ വിശ്വസിക്കുന്നു. കുന്തവും അമ്പും വില്ലും ഉപയോഗിച്ച്‌ വേട്ടയാടുന്നതിലും ബൈഗകൾ വിദഗ്ദ്ധരാണ്‌. സസ്യങ്ങളിൽ നിന്നെടുക്കുന്ന വിഷം പുരട്ടിയ അമ്പുകളാണ്‌ ഇവർ ഉപയോഗിക്കുന്നത്‌. ഇതുപയോഗിച്ച്‌ കടുവകളെ വരെ കൊല്ലാൻ സാധിക്കും. മുള കൊണ്ടുള്ള വില്ലാണ്‌ ഇവർ ഉപയോഗിക്കുന്നത്‌. ഈ വില്ലിൽ തങ്ങൾ കൊലപ്പെടുത്തിയ മൃഗത്തിന്റെ രോമക്കഷണം അതിന്റെ തന്നെ ചോരയിൽ മുക്കിക്കെട്ടി അലങ്കരിച്ചിട്ടുണ്ടാകും. 

എന്നിരുന്നാലും ബൈഗകൾ പ്രധാനമായും മാന്ത്രികരായാണ്‌ തങ്ങളുടെ ജീവിതവൃത്തി കഴിക്കുന്നത്‌. **ഗുനിയ** എന്നാണ്‌ ബൈഗ മാന്ത്രികർ അറിയപ്പെടുന്നത്‌. ആഘോഷങ്ങൾക്ക്‌ കാർമ്മികത്വം വഹിക്കുന്നതിനും, രോഗങ്ങൾ ശമിപ്പിക്കുന്നതിനും, വിളവ്‌ വർദ്ധിപ്പിക്കുന്നതിനും, പാമ്പിൽ നിന്നുള്ള ഉപദ്രവം ഒഴിവാക്കുന്നതിനും മഴ പെയ്യിക്കുന്നതിനും ശമിപ്പിക്കുന്നതിനുമെല്ലാം ഇതരഗിരിവംശജർ ഇവരുടെ സഹായം തേടുകയും പ്രതിഫലം നൽകുകയും ചെയ്യുന്നു. അസുഖം വന്നയാളുടെ ദേഹത്ത്‌ ഒരു പല്ലിയുടേ ചിത്രം വരച്ച്‌ അയാളിൽ നിന്ന്‌ പല്ലിയിലേക്ക്‌ അസുഖം മാറ്റുക, ആദ്യം പെയ്യുന്ന മഴത്തുള്ളിയെ പിടിച്ച്‌ കത്തിച്ച്‌ മഴ പെയ്യുന്നത്‌ നിർത്തുക തുടങ്ങിയ രീതികൾ ഗുനിയകൾ ചെയ്തിരുന്നു. ഗുനിയകൾക്ക്‌ കടുവകളുമായും സുഹൃദ്ബന്ധമുണ്ടെന്നാണ്‌ വിശ്വാസം. വന്യമൃഗങ്ങളുടെ വായടപ്പിക്കാനുള്ള വിദ്യ വൈഗകളുടെ പുരാതനപിതാവായ്‌ അനംഗബൈഗക്ക്‌ ദൈവത്തിൽ നിന്നും നേരിട്ട്‌ ലഭിച്ചു എന്നാണ്‌ ഇവർ വിശ്വസിക്കുന്നത്‌. ഏതെങ്കിലും ആദിവാസിഗ്രാമങ്ങളിൽ കടുവശല്യം ഉണ്ടായാൽ ബൈഗ ഗുനിയകളെ സഹായത്തിനു വിളിക്കുന്നു. ഇവർ ഒരു മരത്തിൽ ആണിയടിക്കുകയും ഇത്‌ ആ മൃഗത്തിന്റെ വായിൽ ആണിയടിച്ചതായി കരുതുകയും ചെയ്യുന്നു. അങ്ങനെ ആ മൃഗം പട്ടിണികിടന്ന്‌ മരിക്കുമെന്നും വിശ്വസിക്കുന്നു.
## അവലംബം

വർഗ്ഗം:ഇന്ത്യയിലെ ആദിവാസികൾ
കോർക്കു

മദ്ധ്യേന്ത്യയിൽ സത്പുര പർവതനിരയിൽ ജീവിക്കുന്ന ഒരു ആദിവാസി വർഗ്ഗമാണ്‌ **കോർക്കു**. മനുഷ്യൻ എന്നർത്ഥമുള്ള കോരു എന്ന വാക്കും അനവധി എന്നർത്ഥമുള്ള കു എന്ന വാക്കും കൂടിച്ചേർന്നാണ്‌ നിരവധിയാളുകൾ എന്നർത്ഥമുള്ള കോർക്കു എന്ന പേര്‌ ഈ വംശത്തിനു ലഭിച്ചതു. തേക്കും മുളയും ധാരാളമായുള്ള കാടുകളിലാണ്‌ കോർക്കു വംശജർ ജീവിക്കുന്നത്‌. ഇവ ഉപയോഗിച്ചു തന്നെയാണ്‌ കോർക്കു വംശജർ ജീവിതവൃത്തി കഴിക്കുന്നത്‌. ഇവരുടെ കൈയിലുള്ള ചെറിയ ഒരു കോടാലി കൊണ്ട്‌ മരങ്ങൾ വെട്ടി വിൽക്കുന്നു
‌.
 
ഓല മേഞ്ഞ്‌ മുളയോ തേക്കോ കൊണ്ട്‌ ഉണ്ടാക്കിയ വീടുകളാണ്‌ കോർക്കു ഗ്രാമങ്ങളിൽ കാണുക. ചുമരുകൾ മണ്ണുപയോഗിച്ച്‌ കനത്തിൽ തേയ്ക്കുകയും ചെയ്യുന്നു. രണ്ടോ മൂന്നോ മുറികൾ ഈ വീടുകൾക്കുണ്ടാകും. 

ഗോതമ്പാണ്‌ ഇവർ ഭക്ഷ്യധാന്യമായി കൃഷിചെയ്യുന്നത്‌. കാള വലിക്കുന്ന കലപ്പ ഉപയോഗിച്ച്‌ മണ്ണിളക്കുന്നതിനോടൊപ്പം കലപ്പയിൽ പിടിപ്പിച്ചിട്ടുള്ള മുളംകുഴലിലൂടെ ഇവർ വിത്ത്‌ വിതക്കുന്നു. തേനീച്ചക്കൂടുകളിൽ നിന്നും ഒരു മുൻകരുതലുമില്ലാതെ കാട്ടുതേൻ ശേഖരിക്കുന്നതിലും കോർക്കുകൾ വിദഗ്ദ്ധരാണ്‌. തേനീച്ചകളുടെ കുത്തിൽ നിന്നും ഇവർ പ്രതിരോധശേഷി നേടിയതായി കരുതുന്നു. 

മോഹ്വ എന്നുവിളിക്കുന്ന ഒരു പഴവും ഇവരുടെ ഭക്ഷണകാര്യത്തിൽ പ്രധാനപ്പെട്ട ഒന്നാണ്‌. മാർച്ച്‌ ഏപ്രിൽ മാസങ്ങളിൽ വെളുത്ത നിറത്തിലുള്ള ഈ പഴം രാത്രികാലത്ത്‌ മരത്തിൽ നിന്നും പൊഴിയുന്നു. ഇതിനെ ഉണക്കി സൂക്ഷിക്കുകയും മറ്റു ഭക്ഷണസാധനങ്ങൾ ലഭ്യമല്ലാതാകുമ്പോൾ ഉപയോഗിക്കുകയും ചെയ്യുന്നു. മോഹ്വയിൽ നിന്നും വളരെ വീര്യം കൂടിയ ഒരു മദ്യവും ഇവർ ഉൽപാദിപ്പിക്കുന്നു. കോർക്കുകൾ പുലിയേയും കടുവകളേയും ഭയക്കുന്നില്ലെങ്കിലും മോഹ്വ വിളയുന്ന കാലത്ത്‌ അതിന്റെ പങ്കുപറ്റാനെത്തുന്ന കരടികളെ ഇവർ ഭയക്കുന്നു. 

ഫ്ലിന്റ്‌-ഉം (ഒരു തരം കല്ല്) ഇരുമ്പും ഉപയോഗിച്ചാണ്‌ കോർക്കുകകൾ തീയുണ്ടാക്കുന്നത്‌. ഇതിനെ ഇവർ **ചക്‌ മക്‌** എന്നു പറയുന്നു.

## അവലംബം

വർഗ്ഗം:ഇന്ത്യയിലെ ആദിവാസികൾ
ബോണ്ടോ

right|thumb|200px|ഒരു ബോണ്ടോ പെൺകുട്ടി
ഒറീസ്സ കുന്നുകളിൽ ജീവിക്കുന്ന ഒരു ഗിരിവംശമാണ്‌ **ബോണ്ടോകൾ**. മറ്റുവരിൽ നിന്നും വ്യത്യസ്തമായി ബോണ്ടോകളിലെ സ്ത്രീകൾ മുടി വടിച്ചുകളയുകയും പുരുഷന്മാർ മുടി നീട്ടിവളർത്തുകയും ചെയ്യുന്നു‌. 

ഒരു ഒറ്റമുണ്ടല്ലാതെ മറ്റൊന്നും ധരിക്കുന്നതിനും ബോണ്ടോ സ്ത്രീകൾക്ക്‌ അനുവാദമില്ല. ഇവരുടെ വിശ്വാസമനുസരിച്ച്‌ ഒരു ദേവി കുളിച്ചുകൊണ്ടിരുന്നപ്പോൾ അതുവഴി പോയിരുന്ന ബോണ്ടോ സ്ത്രീ അതു കണ്ടു ചിരിച്ചു എന്നും ഇതിൽ കോപിച്ച ദേവി ഒരു ഒറ്റമുണ്ട്‌ വലിച്ചെറിഞ്ഞു കൊടുത്ത്‌ ഇനിമുതൽ അതു മാത്രമേ ധരിക്കാവൂ എന്നും ശപിച്ചു അതിനെത്തുടർന്നാണ്‌ ബോണ്ടോ സ്ത്രീകൾ ഒറ്റ മുണ്ടൂ മാത്രം ഉടുക്കുന്ന രീതി വന്നത്‌. എങ്കിലും ഈ മുണ്ഡനം ചെയ്ത തലയും വസ്തവും കഴുത്തും കൈകളൂം മുത്തുകൾ കൊണ്ടുള്ള മാലകൾ കൊണ്ട്‌ ഇവർ അലങ്കരിക്കുക്കുന്നു. 

ബോണ്ടോ പുരുഷന്മാർ അലസരും മദ്യപിച്ചു നടക്കുന്നവരുമാണ്‌. ചെറിയ വേട്ടയൊഴികെ മറ്റു പണികളൊന്നും ഇവർ ചെയ്യാറില്ല. ദിവസം മുഴുവനും ഇവർ മദ്യപിച്ചു നടക്കുന്നു. പനങ്കള്ളാണ്‌ ഇവരുടെ ഇഷ്ടവിഭവം. വീട്ടിലെ ജോലികളും മറ്റും സ്ത്രീകളാണ്‌ നടത്തുന്നത്‌. കുട്ടിക്കാലം മുതലുള്ള ആയുധപരിശീലനം മൂലം ആയുധോപയോഗത്തിലുള്ള പ്രാവീണ്യവും, സ്ഥിരമായുള്ള മദ്യപാനശീലവും ബോണ്ടോ പുരുഷന്മാരെ വളരെ അപകടകാരികളാക്കുകയും ഇതു അവരുടെ ഇടയിൽ കൊലപാതകങ്ങളുടെ തോത് ഉയർന്നു നിക്കുന്നതിനു കാരണമാക്കുകയും ചെയ്യുന്നു. 

മുദാർഎന്ന ചെടിയിൽ നിന്നാണ്‌ ബൊണ്ടോകൾ നൂലുണ്ടാക്കുന്നത്‌. ഫെബ്രുവരി മാസത്തിൽ ഈ ചെടി മുറീച്ച്‌ ചീകി ഉണക്കുകയും കല്ലുകൾക്കിടയിൽ വച്ച്‌ ചതച്ച്‌ നൂറ്റ്‌ നൂലാക്കി മാറ്റുന്നു. തുപ്പൽ ചേർത്ത്‌ ഈ നാരിനെ മയമുള്ളതാക്കുന്നു. കാട്ടു ചെടികളിൽ നിന്നെടുക്കുന്ന മഞ്ഞയും, ചുവപ്പും, കറുപ്പും നിറങ്ങൾ ഈ നൂലിൽ മുക്കി ഇതുപയോഗിച്ച്‌ വസ്ത്രങ്ങൾ നെയ്യുന്നു. 

## അവലംബം

വർഗ്ഗം:ഇന്ത്യയിലെ ആദിവാസികൾ
എൻ. ഗോപാലസ്വാമി

ഇന്ത്യയുടെ 15-ം‌മത്തെ മുഖ്യ തിരഞ്ഞെടുപ്പ് കമ്മീഷണർ ആണു **എൻ. ഗോപാലസ്വാമി** എന്ന  **നീദമംഗലം ഗോപാലസ്വാമി**. 1966-ലെ ഇന്ത്യൻ അഡ്‌മിനിസ്ട്രേറ്റീവ് സർവ്വീസസിലെ അംഗമാണ്‌. 2006 ജൂൺ 30-ന്  മുഖ്യ തിരഞ്ഞെടുപ്പ് കമ്മീഷൻ പദവിയിലെത്തിയ ഇദ്ദേഹം 2009 ഏപ്രിലിൽ ഈ സ്ഥാനമൊഴിഞ്ഞു. 
## ജീവിതരേഖ
തമിഴ്‌നാട്ടിലെ തഞ്ചാവൂരിൽ ജനിച്ചു.
## പുരസ്കാരങ്ങൾ
*പത്മഭൂഷൺ (2015)
## പുറമെ നിന്നുള്ള കണ്ണികൾ
* Chief Election Commissioner of India 
* New article dated 30-June-2006 
* The Hindu - Saturday, Jan 31, 2009 -Chief Election Commissioner Gopalaswami ‘recommends’ removal of Navin Chawla-Suo motu act is constitutionally and democratically out of line, will damage institution- N.Ram   
* N Gopalaswami's response to N. Ram and more - Thursday, Feb 12, 2009 
* Chawla’s appointment was wrong - S Gurumurthy - 01 Feb 2009
* Pratibha Patil accepts government’s advice; decks cleared for Chawla as CEC - The Hindu-Monday, Mar 02, 2009

വർഗ്ഗം:ഇന്ത്യയുടെ മുഖ്യ തിരഞ്ഞെടുപ്പ് കമ്മീഷണർമാർ
വർഗ്ഗം:ഇന്ത്യൻ സിവിൽ സർവ്വീസ് ഉദ്യോഗസ്ഥർ
വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഇന്ത്യൻ മുഖ്യതിരഞ്ഞെടുപ്പ് കമ്മീഷണർമാർ
വർഗ്ഗം:ഇന്ത്യയുടെ ഹോം സെക്രട്ടറിമാർ
വർഗ്ഗം:ഡെൽഹി സർവ്വകലാശാലയിലെ പൂർവ്വ വിദ്യാർത്ഥികൾ
വർഗ്ഗം:ലണ്ടൻ സർവ്വകലാശാലയിലെ പൂർവ്വ വിദ്യാർത്ഥികൾ
പരുത്തി

right|thumb|വിളവെടുപ്പിന്‌ തയ്യാറായി നിൽക്കുന്ന പരുത്തിച്ചെടി
ലോകവ്യാപകമായി വസ്ത്രങ്ങൾ ഉണ്ടാക്കാനുപയോഗിക്കുന്ന പ്രധാനപ്പെട്ട പ്രകൃതിദത്തനാരാണ്‌ **പരുത്തി**. ഈ നാരുണ്ടാകുന്ന ചെടിയേയും പരുത്തി എന്നു തന്നെയാണ്‌ അറിയപ്പെടുന്നത്. ഈ ചെടിയുടെ വിത്തിനെ പൊതിഞ്ഞാണ്‌ പഞ്ഞി അഥവാ സെല്ലുലോസ് ഉണ്ടാകുന്നത്. ഈ പഞ്ഞിയെ നൂറ്റാണ്‌ പരുത്തിനൂലും അതിൽ നിന്ന് വസ്ത്രവും നെയ്യുന്നത്. ശുദ്ധമായ സെല്ലുലോസാണ് പരുത്തിനൂൽ. മാൽവേസീ എന്ന സസ്യകുടുംബത്തിലെ അംഗവും ഗോസിപ്പിയം ജനുസ്സിൽ പ്പെട്ട **ആർബോറിയം**, ഹെർബേസിയം, ഹിർദൂസം, ബാർബഡൻസ് എന്നീ ഇനങ്ങളുമാണ് ഇന്ത്യയിൽ കൃഷി ചെയ്തുവരുന്നത്.

## പരുത്തിക്കുരു

പരുത്തിയുടെ വിത്തിനെയാണ് പരുത്തിക്കുരു എന്ന് പറയുന്നത്. ഈ കുരു ആട്ടി ഭക്ഷ്യയെണ്ണ ഉണ്ടാക്കാറുണ്ട്. കുരുവിൽ നിന്ന് എണ്ണയെടുത്തതിനുശേഷമുള്ള പരുത്തി പിണ്ണാക്കും കാലിത്തിറ്റയായി ഉപയോഗിക്കുന്നു.

## ഇന്ത്യയിൽ
ചരിത്രാതീതകാലം മുതൽക്കേ, പരുത്തി, സിന്ധിലും, പഞ്ചാബിലും വളർത്തിയിരുന്നു. മോഹൻജൊ ദാരോയിൽ നിന്നുള്ള ഖനനത്തിൽ ഏഷ്യയിലെ തനതുവർഗ്ഗത്തിൽപ്പെട്ട പരുത്തിയിൽ നെയ്ത വസ്ത്രാവശിഷ്ടങ്ങൾ ലഭിച്ചിട്ടുണ്ട്.
ഗ്രീക്ക് ചിന്തകനായിരുന്ന ഹെറോഡോട്ടസ്, ഇന്ത്യയിലെ പഞ്ഞി കായ്ക്കുന്ന സസ്യങ്ങളെക്കുറിച്ചും അതുപയോഗിച്ച് ഇന്ത്യക്കാർ വസ്ത്രമുണ്ടാക്കുന്നതിനെക്കുറിച്ചും തന്റെ ചരിത്രഗ്രന്ഥങ്ങളിൽ പറയുന്നുണ്ട്‌. 

ഡെക്കാനിലെ ലാവാമണ്ണ് ആണ്‌ ഇന്ത്യയിലെ പരുത്തികൃഷിയുടെ കേന്ദ്രം. 70&nbsp;°F നു മുകളിൽ താപനിലയും വാർഷികവർഷപാതം  90 സെന്റീമീറ്ററിനു താഴെയും എന്ന പരുത്തികൃഷിക്ക് ഏറ്റവും അനുയോജ്യമായ കാലാവസ്ഥയാണ്‌ ഡെക്കാൻ മേഖലയിലുള്ളത്. ഭക്ഷ്യവിളയായി ചാമ കൃഷി ചെയ്യുമ്പോൾ ഇടവിളയായാണ്‌ നാണ്യവിളയായ പരുത്തി, ഡെക്കാനിലെ കർഷകർ കൃഷി ചെയ്യുന്നത്. ഡെക്കാനിലുണ്ടാകുന്ന ചെറിയതരം പരുത്തിക്കായയെ **ഊംറ** എന്നാണ്‌ വിളിക്കുന്നത്.
## ചിത്രശാല

പ്രമാണം:പരുത്തിക്കായ്.jpg|പരുത്തിയുടെ കായ്
File:Cotton_-_പരുത്തി_01.JPG|പരുത്തിയും പരുത്തിക്കുരുവും
File:Cotton_-_പരുത്തി_02.JPG|പരുത്തിയും പരുത്തിക്കുരുവും
File:Cotton_-_പരുത്തി_03.JPG|വിളപ്പെടുപ്പിന് തയ്യാറായ പരുത്തി
File:Cotton_-_പരുത്തി_04.JPG|പരുത്തി
File:Cotton_-_പരുത്തി_05.JPG|പരുത്തി
File:Cotton_-_പരുത്തി_06.JPG|പരുത്തി
File:Cotton_-_പരുത്തി_07.JPG|പരുത്തിയില
File:Cotton_-_പരുത്തി_08.JPG|പരുത്തി പൂവ്
File:Cotton_-_പരുത്തി_09.JPG|പരുത്തി കായ


## അവലംബം

വർഗ്ഗം:നാരുകൾ
വർഗ്ഗം:സെല്ലുലോസ്
വർഗ്ഗം:നാരുവിളകൾ
വർഗ്ഗം:ഇന്ത്യയിൽ ഉത്ഭവിച്ച സസ്യവിളകൾ
വർഗ്ഗം:മാൽവേസീ
വർഗ്ഗം:ഗൊസ്സീപിയം
ചെന്നൈ ജില്ല

170px|thumb|Divisions of Chennai district. <br /> 1. Egmore-Nungambakam <br />2. Fort Tondiarpet <br />3. Mambalam-Guindy <br />4. Mylapore-Triplicane <br />5. Perambur-Purasawalkkam.

ചെന്നൈ ജില്ല ഇന്ത്യയിലെ തമിഴ്‌നാട് സംസ്ഥാനത്തിൽ സ്ഥിതി ചെയ്യുന്നു. തമിഴ്നാട്ടിലെ ഏറ്റവും ചെറിയ ജില്ലയാണ് ചെന്നൈ ജില്ല. ചെന്നൈ നഗരത്തിൻറെ ഏറിയ പങ്കും ചെന്നൈ ജില്ലയിൽ ഉൾപെടുന്നു. ചെന്നൈ ജില്ലയെ 5 താലുക്കായി തരം തിരിച്ചിരിക്കുന്നു.ഇന്ത്യയിലെ ഏറ്റവും വലിയ  നാലാമത്തെ നഗരം കൂടിയാണ് ചെന്നൈ.

## അവലംബങ്ങൾ

## പുറത്തേക്കുള്ള കണ്ണികൾ

വർഗ്ഗം:തമിഴ്‌നാട്ടിലെ ജില്ലകൾ
വർഗ്ഗം:തമിഴ്‌നാട്ടിലെ തീരദേശജില്ലകൾ
സവോര

ഒറീസ കുന്നുകളിൽ വസിക്കുന്ന ഒരു ആദിവാസിവംശമാണ്‌ **സവോര**. പ്രദേശത്തെ മറ്റ്‌ ആദിവാസികളെ അപേക്ഷിച്ച്‌ താരതമ്യേന പുരോഗമിച്ച ജീവിതരീതിയാണ്‌ ഇവർ അനുവർത്തിക്കുന്നത്‌‌. 

വലിയ കൽമതിലുകൾ കൊണ്ട്‌ അതിരുത്തേർത്ത പറമ്പിലാണ്‌ സവോരകൾ വീടുണ്ടാക്കുന്നത്‌. ഇവരുടെ വലിയ കാലിക്കൂട്ടങ്ങൾ ഈ പറമിനുള്ളിൽ മേയുന്നു. കുന്നിൻ ചെരുവുകളെ തട്ടുതട്ടാക്കിയാണ്‌ സവോരകൾ നെൽകൃഷി ചെയ്യുന്നത്‌. സങ്കീർണ്ണമായ ജലസേചനോപാധികൾ കൊണ്ടാണ്‌ ഇവർ ഈ വിളകൾ നനക്കുന്നത്‌. 

കാട്ടുചെടികളിൽ നിന്നും ഇവർ നൂലുണ്ടാക്കുന്നെങ്കിലും വസ്ത്രം നെയ്യുന്നത്‌ ഇവരുടെ പരമ്പരാഗതനിയമപ്രകാരം വിലക്കപ്പെട്ടതാണ്‌. അതിനാൽ സമീപ്രദേശങ്ങളീലുള്ള മറ്റ്‌ വിഭാഗക്കാരാണ്‌ ഈ നൂലിൽ നിന്നും വസ്ത്രങ്ങൾ നെയ്യുന്നത്‌. 

കലാരൂപങ്ങൾ നിർമ്മിക്കുന്ന മദ്ധ്യേന്ത്യയിലെ എണ്ണപ്പെട്ട ആദിവാസിവംശങ്ങളീൽ ഒന്നാണ്‌ സവോരകൾ. ചിത്രകല ഇവരുടെ വിശ്വാസത്തിന്റെ ഭാഗം കൂടിയാണ്‌. രോഗങ്ങളെ അകറ്റുന്നതിനും, നല്ല വിളവ്‌ ലഭിക്കുന്നതിനും, ദൈവത്തെ ആരാധിക്കുന്നതിനുമൊക്കെയായി വീടിന്റെ ചുമരുകളിൽ ഇവർ ചിത്രങ്ങൾ തീർക്കുന്നു. ചുമന്ന നിറമടിച്ച ചുമരുകളിൽ അരിപ്പൊടി കൊണ്ടുള്ള വെളുത്ത ചായം കൊണ്ടാണ്‌ ഇവർ ചിത്രങ്ങൾ തീർത്തിരുന്നത്‌. ഇത്തരം ചിത്രങ്ങൾ വരക്കുന്നതിൽ വിദഗ്ദ്ധനായ ഒരു കലാകാരനും ഗ്രാമത്തിൽ ഉണ്ടായിരിക്കും. 
## അവലംബം

വർഗ്ഗം:ഇന്ത്യയിലെ ആദിവാസികൾ
ബാലുശ്ശേരി കോട്ട വേട്ടക്കൊരുമകൻ ക്ഷേത്രം

കേരളത്തിലെ വേട്ടേയ്ക്കൊരു മകൻ  ക്ഷേത്രങ്ങളുടെ മൂലസ്ഥാനമായി കരുതപ്പെടുന്ന  ക്ഷേത്രമാണ് ബാലുശ്ശേരി കോട്ട. പരദേവത ക്ഷേത്രം എന്ന് കൂടി ഈ ക്ഷേത്രം അറിയപ്പെടുന്നു. മലബാറിലെ ഏറ്റവും പ്രധാനപ്പെട്ട വേട്ടേയ്ക്കൊരുമകൻ ക്ഷേത്രങ്ങളിൽ ഒന്നാണു ബാലുശ്ശേരി കോട്ട.

കിരാതമൂർത്തിയുടേയും ( വേട്ടേക്കരൻ )  കിരാത പാർവ്വതിയുടേയും ( ത്വരിത )  മകനായ വേട്ടേയ്ക്കൊരു മകനാണ് ഈ ക്ഷേത്രത്തിലെ പ്രധാന പ്രതിഷ്ഠ.  ഉപദേവൻമാരായി ഭഗവതി, അയ്യപ്പൻ, ഗണപതി, സുബ്രഹ്മണ്യൻ തുടങ്ങിയ ദേവതകളും ഇവിടെ കുടി കൊള്ളുന്നു. എല്ലാ വർഷവും ധനുമാസത്തിൽ വേട്ടേയ്ക്കൊരുമകനു പന്തീരായിരം തേങ്ങയേറോടെ പാട്ട് മഹോത്സവം നടത്തി വരുന്നു.

ബാലുശ്ശേരി ടൗണിൽ നിന്ന് ഏകദേശം ഒരു കി.മീ. അകലത്തിൽ കോട്ടനട പുഴയുടെ തീരത്തായി ഈ ക്ഷേത്രം  സ്ഥിതി ചെയ്യുന്നു. 

## ഐതിഹ്യം
അർജ്ജുനന്റെ തപസ്സിൽ സംപ്രീതരായ പരമശിവനും പാർവതി ദേവിയും കിരാത രൂപം ധരിച്ച് അർജജുനന്റെ മുൻപിൽ പ്രത്യക്ഷപ്പെടുകയും ചെയ്തു എന്നാണൈതിഹ്യം. കിരാതരൂപികളായ അവർക്ക് ജനിച്ച പുത്രനാണു വേട്ടക്കൊരുമകൻ എന്ന് വിശ്വസിക്കപ്പെടുന്നു.

## പ്രത്യേകതകൾ
വേട്ടക്കൊരു മകനുള്ള പ്രധാന വഴിപാട് പന്തീരായിരം തേങ്ങയേറാണു. എല്ലാ വർഷവും ധനുമാസത്തിൽ

 ബാലുശ്ശേരി കോട്ടയിൽ പാട്ടു മഹോത്സവവും പന്തീരായിരം തേങ്ങയേറും നടത്തപ്പെടുന്നു.

വർഗ്ഗം:കോഴിക്കോട് ജില്ലയിലെ ക്ഷേത്രങ്ങൾ
കുന്നംകരി

ആലപ്പുഴ ജില്ലയിൽ കുട്ടനാട് താലൂക്കിൽ വെളിയനാട് പഞ്ചായത്തിൽ സ്ഥിതിചെയ്യുന്ന ഒരു കൊച്ചു ഗ്രാമമാണ് **കുന്നംകരി**. പമ്പയാറിന്റെ ശാഖയായ ചേലയാർ ഒഴുകുന്നത് കുന്നംകരിയിലൂടെയാണ്. കുന്നംകരിയെയും വെളിയനാടിനെയും തമ്മിൽ അതിര് തിരിക്കുന്നത് ചേലയാർ ആണ്. ചേലയാർ ഒഴുകി വേമ്പനാട്ട് കായലിൽ ചേരുന്നു. കുന്നംകരിയിലെ പ്രധാന കൃഷി നെല്ലാണ് പിന്നെ തെങ്ങും. കുന്നംകരിയിൽ കര,ജല ഗതാഗത മാർഗ്ഗങ്ങൾ ഉണ്ട്. 

## പ്രധാന ആരാധനാലയങ്ങൾ

*സെയ്ന്റ് മേരീസ് ബേദലഹേം പള്ളി

*ചെറുവള്ളിക്കാവ് ദേവീ ക്ഷേത്രം

*എസ്. എൻ. ഡി. പി. ഗുരു മന്ദിരം
*സി.എസ്.ഐ ചർച്ച് കുന്നംകരി

## വിദ്യാലയങ്ങൾ

*ഗവണ്മെന്റ് എൽ. പി. സ്കൂൾ കുന്നംകരി,

*ബാലവാടി കുന്നംകരി, സെന്റ് ജോസഫ് യു. പി. സ്കൂള്, കുന്നംകരി

***'
കുന്നംകരിയിലെ മറ്റു പ്രദേശങ്ങൾ***' 
കാവാലിക്കരി, വേലംകരി, പാണാരുപറമ്പ്, അകത്തൂട്ട് പാടം, പുലിമുഖം,മഠത്തിലാക്കല്,

കുന്നം കരിയിലെ പ്രധാന നെല് വയലുകളാണ്.... പറമ്പടി പൊന്നാംപാക്കയും തൈപ്പറന്പും
ടെലിപ്രിന്റർ

[thumb|right|ടെലിടൈപ് യന്ത്രം<br /> [World War II|രണ്ടാം ലോകമഹായുദ്ധ കാലത്ത്.]]
[thumb|[1930-ലെ ഒരു ടെലിടൈപ് യന്ത്രം]]
ടെലിഗ്രാഫ് സംവിധാനത്തിൽ അയക്കുന്നിടത്തും സ്വീകരിക്കുന്നിടത്തും ടൈപ്റൈട്ടറുകൾ ഉപയോഗപ്പെടുത്താൻ കഴിഞ്ഞിരുന്ന വാർത്താവിനിമയോപാധിയാണ് **ടെലിപ്രിന്റർ**. ഇന്ന് ഏകദേശം പൂർണമായും ഉപയോഗത്തിലില്ലാതായിക്കഴിഞ്ഞിരിക്കുന്ന ഇത് ഒരുകാലത്ത് ദിനപത്രങ്ങളുടെ കാര്യാലയങ്ങളിലും മറ്റും വ്യാപകമായി ഉപയോഗിച്ചിരുന്നു. ഇതിനെ അടിസ്ഥാനമാക്കി ബധിരർക്കായി നിർമിച്ചിട്ടുള്ള റ്റിഡിഡി (Telecommunications Devices for the Deaf) എന്ന ഉപകരണം ഇപ്പോഴും ഉപയോഗിക്കപ്പെടുന്നു. 
## അവലംബം

വർഗ്ഗം:വാർത്താവിനിമയം
വൃത്താഷ്ടകം

ദക്ഷിണാർദ്ധഖഗോളത്തിലെ ഒരു നക്ഷത്രരാശിയാണ്‌ **വൃത്താഷ്ടകം**. ഖഗോള ദക്ഷിണധ്രുവം ഈ നക്ഷത്രരാശിയിലാണ്‌ സ്ഥിതി ചെയ്യുന്നത്. എങ്കിലും ഇതിൽ പ്രകാശമേറിയ നക്ഷത്രങ്ങളൊന്നുമില്ലാത്തതിനാൽ ത്രിശങ്കു രാശിയാണ്‌ ദക്ഷിണദിശ കണ്ടെത്താൻ സാധാരണ ഉപയോഗിക്കാറുള്ളത്. ഈ നക്ഷത്രരാശിയിൽ മറ്റു പ്രധാനപ്പെട്ട ജ്യോതിശാസ്ത്രവസ്തുക്കളൊന്നുമില്ല.

വർഗ്ഗം:നക്ഷത്രരാശികൾ
കെർണൽ (കമ്പ്യൂട്ടിങ്)

ഉപയോക്താക്കൾ പ്രവർത്തിപ്പിക്കുന്ന ആപ്ലിക്കേഷൻ പ്രോഗ്രാമിന്നും, ഡാറ്റകളെ മാറ്റങ്ങൾക്ക് വിധേയമാക്കുന്ന ഹാർഡ്‌വെയർ തലത്തിനും ഇടയിൽ പ്രവർത്തിക്കുന്ന സിസ്റ്റം സോഫ്റ്റ്‌വെയർ ഭാഗമാണ് **കെർണൽ**. സിസ്റ്റത്തിലെ വിഭവങ്ങളെ നിയന്ത്രിക്കുക എന്നതാണ്‌ ഇതിന്റെ ഏറ്റവും പ്രധാനപ്പെട്ട ധർമ്മം. ഓപ്പറേറ്റിങ് സിസ്റ്റത്തിന്റെ അടിസ്ഥാനപരമായ ഭാഗം ആയതുകൊണ്ടുതന്നെ താഴെക്കിടയിലുള്ള പ്രൊസസ്സർ, ഇൻപുട്ട്/ഔട്ട്പുട്ട് ഘടകങ്ങൾ പോലെയുള്ള ഹാർഡ്‌വെയറുകൾക്കുവേണ്ടി ഒരു സംഗ്രഹിത പ്രത്യക്ഷതലം അവ നടപ്പിലാക്കിയിരിക്കും; ആപ്ലിക്കേഷൻ സോഫ്റ്റ്‌വെയറുകൾ അവയുടെ ആവശ്യപൂർത്തീകരണത്തിനായി അവ ഉപയോഗപ്പെടുത്തുകയാണ്‌ ചെയ്യുക. പ്രൊസസ്സ്-ഇതര ആശയവിനിമയങ്ങൾ, സിസ്റ്റം കോളുകൾ തുടങ്ങിയവ വഴിയാണ്‌ സാധാരണ അവ നടപ്പിലാക്കുക.

## പ്രവർത്തനം
ഒരു കമ്പ്യൂട്ടറിലെ റിസോഴ്സുകളെ നിയന്ത്രിക്കുന്നതും അത് വ്യത്യസ്ത ഉപഭോക്താക്കൾക്കും , പ്രവർത്തനങ്ങൾക്കും ലഭ്യമാക്കുന്നതും കേർണൽ ആണ്. മിക്കവാറും ഓപ്പറേറ്റിങ്ങ് സിസ്റ്റങ്ങളിലേയും മർമ്മപ്രധാനമായ ഭാഗമാണ്  കേണൽ. കെർണൽ ഹാർഡ് വെയറുമായി സംവദിക്കുന്നു ഇത്  ആപ്ലിക്കേഷൻ പ്രോഗ്രാമർക്ക് ഹാർഡ് വെയർ പരിജ്ഞാനം ഇല്ലാതെ തന്നെ പ്രോഗ്രാമുകൾ എഴുതുവാൻ സഹായിക്കുന്നു. ഇവയെല്ലാം ഓപ്പറേറ്റിങ്ങ് സിസ്റ്റത്തിന്റെ ജോലി ആണു എന്നിരുന്നാലും silberschatz ഓപ്പറേറ്റിങ്ങ് സിസ്റ്റത്തെ ഇങ്ങനെ നിർവചിച്ചിരിക്കുന്നു *മുഴുവൻ സമയവും മറ്റെല്ലാ ആപ്ലിക്കേഷൻ പ്രോഗ്രാമുകൾക്കൊപ്പവും സിസ്റ്റം പ്രോഗ്രാമുകൾക്കൊപ്പവും പ്രവർത്തിക്കുന്ന പ്രോഗ്രാം, സാധാരണയായി കേർണൽ എന്നു വിളിക്കുന്നു* . എന്നാൽ ഒരു ഓപ്പറേറ്റിങ്ങ് സിസ്റ്റം പൂർണമാകുന്നത് മറ്റു ചില ഘടകങ്ങൾ ഉദ്ദാഹരണമായി  സെർവ്വറുകൾ, യൂസർ-ലെവൽ ലൈബ്രറികൾ തുടങ്ങിയവ കൂടിച്ചേരുമ്പോൾ ആണു. ലിനക്സ് ഇത്തരത്തിൽ തെറ്റിധരിക്കപ്പെട്ട ഒന്നാണു, ലിനക്സ് ഒരു കേർണൽ മാത്രമാണു സാധാരണയായി ലിനക്സ് എന്നറിയപ്പെടുന്ന ഈ ഓപ്പറേറ്റിങ്ങ് സിസ്റ്റത്തിന്റെ ശരിയായ നാമം ഗ്നു/ലിനക്സ് എന്നാണു. ഓപ്പറേറ്റിങ്ങ് സിസ്റ്റത്തിന്റെ സേവനങ്ങൾ കേർണലിന്റെ സഹായത്തോടെ ലഭിക്കുന്നതിനായി പ്രോഗ്രാമുകൾ സിസ്റ്റം കോൾസ് ഉപയോഗിക്കുന്നു സിസ്റ്റം കോൾസ് സി പ്രോഗ്രാമ്മിങ്ങ് ഭാഷയിലെ പ്രൊസീജറുകൾക്ക് സമാനമാണു എന്നാൽ സി പ്രൊസീജറുകൾക്ക് കെർണൽസ്പേസിൽ കടക്കുവാൻ അനുവാദമില്ല. ഒന്നിലധികം പ്രോഗ്രാമുകൾ സമാന്തരമായി പ്രവർത്തിക്കുന്ന സമയത്ത് കേർണൽ റിസോഴ്സ് മാനേജർ അയി പ്രവർത്തിക്കുന്നു.

## തരങ്ങൾ
മൈക്രോകേർണൽ, മോണോലിത്തിക്ക് കെർണൽ, ഹൈബ്രിഡ് കേർണൽ എന്നിങ്ങനെ വിവിധതരം കേർണലുകൾ നിലവിൽ ഉണ്ട്. ഓരോ ഓപ്പറേറ്റിങ്ങ് സിസ്റ്റത്തിലും രൂപകൽപ്പന, പ്രത്യക്ഷവൽക്കരണം എന്നിവയ്ക്കനുസൃതമായി അവയുടെ കർത്തവ്യം ചെയ്യുന്ന രീതിയിലും മാറ്റമുണ്ടാകും. മോണോലിത്തിക്ക് കേർണലുകൾ സിസ്റ്റത്തിന്റെ പ്രകടനം മെച്ചപ്പെടുത്തുന്നതിനായി  ഓപ്പറേറ്റിങ്ങ് സിസ്റ്റത്തിലെ എല്ലാ കോഡുകളും ഒരേ അഡ്രസ്സ് സ്പേസിൽതന്നെയാണ്‌ പ്രവർത്തിപ്പിക്കുക, അതേ സമയം മൈക്രോകേർണലുകൾ ഒരോ ഓപ്പറേറ്റിങ്ങ് സിസ്റ്റം സേവനങ്ങളേയും യൂസർസ്പേസിൽ സെർ‌വറുകളായാണ്‌ പ്രവർത്തിപ്പിക്കുക, ഓപ്പറേറ്റിങ്ങ് സിസ്റ്റത്തിന്റെ പരിപാലനവും ഘടകങ്ങളുടെ വ്യക്തിരിതയുമാണിതുവഴി ഉദ്ദേശിക്കുന്നത്. രൂപകൽപ്പനയിലെ ഈ രണ്ട് ഉച്ചരീതികൾക്കുമിടയിൽ സാധ്യകളുള്ള രൂപകല്പനാ രീതികളും (ഹൈബ്രിഡ് കേർണൽ) നിലനിൽക്കുന്നു.

## അവലംബം
പൂവത്തൂർ ശ്രീ മഹാവിഷ്ണു ക്ഷേത്രം

**പൂവത്തൂർ ശ്രീ മഹാവിഷ്ണു ക്ഷേത്രം** കണ്ണൂർ ജില്ലയിലെ കൂടാളി പഞ്ചായത്തിലുള്ള പൂവത്തൂരിലാണു സ്ഥിതി ചെയ്യുന്നത്.കണ്ണൂർ - മട്ടന്നൂർ പാതയിലുള്ള കുംഭം എന്ന സ്ഥലത്തു നിന്നും 250 മീ ഉള്ളിലേക്കു മാറിയാണു ഈ ക്ഷേത്രം സ്ഥിതി ചെയ്യുന്നത്.പ്രധാന പ്രതിഷ്ഠ മഹാവിഷ്ണു ആണ്.ദുർഗാ ദേവിയും ഗണപതിയും ഉപദേവതകളാണ്.

വർഗ്ഗം:കണ്ണൂർ ജില്ലയിലെ ക്ഷേത്രങ്ങൾവർഗ്ഗം:കേരളത്തിലെ മഹാവിഷ്ണുക്ഷേത്രങ്ങൾ
നെറ്റിപ്പട്ടം

thumb|250px|
ഉത്സവങ്ങൾക്കും മറ്റും എഴുന്നള്ളിക്കുന്ന ആനകളെ അലങ്കരിക്കുന്ന പ്രത്യേക ആഭരണമാണ്‌ **നെറ്റിപ്പട്ടം**. (ഇംഗ്ലീഷ്:Caparison). ആനയുടെ നെറ്റിയിലാണിതണിയിക്കുന്നത്. ചെമ്പും സ്വർണ്ണവും ഉപയോഗിച്ചുണ്ടാക്കുന്ന നെറ്റിപ്പട്ടം കേരളത്തിന്റെ തനതായ പാരമ്പര്യമാണ്‌. ബുദ്ധമതത്തിന്റെ സംഭാവനയാണ്‌ നെറ്റിപ്പട്ടവും മുത്തുക്കുടയും. ചൂരല്പ്പുലി, നാഗപടം, വണ്ടോട് എന്നിങ്ങനെ വിവിധതരം നെറ്റിപ്പട്ടങ്ങൾ പാരമ്പര്യമനുസരിച്ച് നിർമ്മിക്കപ്പെടുന്നു. നെറ്റിപ്പട്ടം എന്ന് പറയുന്നുവെങ്കിലും ക്ഷേത്രങ്ങളിൽ ഇതിനെ അറിയപ്പെടുന്നത്  തലെകെട്ട് എന്നാണ്.

## പേരിനു പിന്നിൽ
നെറ്റിപ്പട്ടം എന്നത് പാലിഭാഷയിൽ നിന്ന് ആദേശം ചെയ്യപ്പെട്ട പദമാണ്‌. പാലിയില് ‍പട്ടം എന്നാൽ ഇല എന്നാണർത്ഥം.

## ചരിത്രം

thumb|250px|നെറ്റിപ്പട്ടമണിഞ്ഞ ആന
പ്രത്യേക സ്ഥാനം നൽകുന്നതിനു ബുദ്ധമതക്കാരുടെ ആചാരപ്രകാരം ആലില നെറ്റിയിൽ ബന്ധിക്കുകയായിരുന്നു പതിവ്. ഇതിനെ പട്ടം കെട്ടുക എന്നാണ്‌ പറയുക. ഉത്സവങ്ങൾക്കെഴുന്നള്ളിക്കുന്ന ആനകളേയും പ്രത്യേകമായി പട്ടം കെട്ടിയിരുന്നു. അലങ്കാരങ്ങൾക്കൊപ്പം ആലില കെട്ടുകയും ചെയ്തിരിന്നു. എന്നാൽ ആലിലയുടെ സ്ഥാനത്തിനു പകരം ആഭരണത്തിനു നെറ്റിപ്പട്ടം എന്ന പേർ വന്നു ചേരുകയായിരുന്നു.

## നിർമ്മാണം
thumb|250px|left|വട്ടക്കിണ്ണം
കേരളത്തിൽ തൃശ്ശൂരാണ് ഭൂരിഭാഗം നെറ്റിപ്പട്ടത്തിന്റെ നിർമ്മാണം നടക്കുന്നത്. തൃപ്പൂണിത്തുറയുമാണ്‌ മറ്റൊരു പ്രധാന കേന്ദ്രം. തുണിയിലും ചാക്കിലും നിർമ്മിച്ച പ്രത്യേക ആകൃതിയുള്ള ഒരു ആവരണത്തിൽ  പലആകൃതിയിലുള്ള ലോഹത്തിലുള്ള രൂപ ഭാഗങ്ങൾ തുന്നി ചേർത്ത് ആണ് ഇത് നിർമ്മിക്കുന്നത്. രൂപഭാഗങ്ങൾ ചെമ്പിലാണ് പൊതുവെ ഇത് നിർ‍മ്മിക്കുന്നത് . വളരെ അപൂർ വ്വമായി പിച്ചളയിലും ഇക്കാലത്ത് ഉപയോഗിക്കുന്നുണ്ട്. ചെമ്പിൽ നിർമ്മിച്ച ഇവയെ സ്വർണ്ണം പൂശിയോ, അല്ലെങ്കിൽ സ്വർണ്ണം പതിച്ചോ ആണ് ഉപയോഗിക്കുന്നത്. വളരെയധികം മിനുക്ക് പണികൾ ഈ ഭാഗങ്ങൾക്ക് ഉണ്ട്. ചന്ദ്രക്കലയാകൃതിയിലുള്ളവ 11 എണ്ണം, കൂമ്പൻ കിണ്ണം എന്നറിയപ്പെടുന്ന മുനയാകൃതിയിലുള്ളവ 1 എണ്ണം, വട്ടക്കിണ്ണം 2 എണ്ണം, എടക്കിണ്ണം (ചെറിയത്) -37 എണ്ണം. നിറക്കിണ്ണം 40 എണ്ണം, ചെറു കുമിള 5000 എണ്ണം, കലഞ്ഞി 1 എണ്ണം എന്നിവയാണ്‌ നെറ്റിപ്പട്ടത്തിനു വേണ്ടത്. 
thumb|250px|കൂമ്പൻ കിണ്ണം

## പരാമർശങ്ങൾ


## ചിത്രശാല

ചിത്രം:Nettipattam.JPG
ചിത്രം:നെറ്റിപട്ടം-സ്വർണ്ണം.JPG|സ്വർണ്ണം കൊണ്ടുള്ള നെറ്റിപട്ടം
ചിത്രം:നെറ്റിപട്ടം-വെള്ളി.JPG|വെള്ളി കൊണ്ടുള്ള നെറ്റിപട്ടം
File:നെറ്റിപ്പട്ടം കെട്ടിക്കുന്ന പാപ്പാൻ.jpg|ആനയെ നെറ്റിപ്പട്ടം കെട്ടിക്കുന്ന പാപ്പാൻ
File:നെറ്റിപ്പട്ടം1.jpg|നെറ്റിപ്പട്ടം


വർഗ്ഗം:ആഭരണങ്ങൾ
അമിതാവ് ഘോഷ്

പ്രധാനമായും ഇംഗ്ലീഷ് ഭാഷയിൽ എഴുതുന്ന ഒരു ഇന്ത്യൻ-ബംഗാളി സാഹിത്യകാരനാണ് **അമിതാവ് ഘോഷ്** (ജനനം ജൂലൈ 11, 1956). ദ് ഷാഡോ ലൈൻസ്, ദി ഗ്ലാസ്സ് പാലസ്സ്, ദി ഹങ്ഗ്രി ടൈഡ്, സീ ഓഫ് പോപ്പീസ്, റിവർ ഓഫ് സ്മോക്, ഫ്ലഡ് ഓഫ് ഫയർ ( നോവലുകൾ),  ദി കൽകട്ട ക്രോമസോം (സയൻസ് ഫിക്ഷൻ), ഇൻ അൻ ആന്റീക്ക് ലാന്ഡ്,ഡാൻസിങ് ഇൻ കംബോഡിയ ആന്റ് അറ്റ് ലാർജ് ഇൻ ബർമ്മ, ദി ഇമാം ആന്റ് ദി ഇന്ത്യൻ (യാത്രാവിവരണങ്ങൾ/ഉപന്യാസങ്ങൾ) എന്നിവയാണു പ്രധാന കൃതികൾ. 2007-ൽ ഭാരത ഗവൺമെന്റ് പത്മശ്രീ പുരസ്കാരം നൽകി ഇദ്ദേഹത്തെ ആദരിച്ചു.

## ആദ്യകാലം
1956 ജൂലൈ 11 ന് കൊൽക്കത്തയിൽ ജനിച്ച അമിതാവ് ഘോഷ്, ഡെറാഡൂണിലെ ആൺകുട്ടികളുടെ ബോർഡിംഗ് സ്കൂളായ ദി ഡൂൺ സ്കൂളിലാണ് വിദ്യാഭ്യാസം നടത്തിയത്. ഇന്ത്യ, ബംഗ്ലാദേശ്, ശ്രീലങ്ക എന്നിവിടങ്ങളിലാണ് അദ്ദേഹം വളർന്നത്. ഡൂണിലെ അദ്ദേഹത്തിന്റെ സമകാലികരിൽ എഴുത്തുകാരനായ വിക്രം സേത്തും ചരിത്രകാരനായ രാം ഗുഹയും ഉൾപ്പെടുന്നു. സ്കൂളിൽ പഠനകാലത്ത്, അദ്ദേഹം ദി ഡൂൺ സ്കൂൾ വീക്കിലിയിൽ (പിന്നീട് സേത്ത് എഡിറ്റ് ചെയ്തിരുന്നു) ഫിക്ഷനും കവിതയും പതിവായി എഴുതിയിരുന്നതോടൊപ്പം ഗുഹയുമായി ചേർന്ന് ഹിസ്റ്ററി ടൈംസ് എന്ന മാസികയും സ്ഥാപിച്ചു. ഡൂണിനുശേഷം, ഡൽഹി സർവകലാശാലയുടെ ഭാഗമായ സെന്റ് സ്റ്റീഫൻസ് കോളേജിൽ നിന്നും ഡൽഹി സ്കൂൾ ഓഫ് ഇക്കണോമിക്സിൽ നിന്നും ബിരുദങ്ങൾ നേടി.

## കൃതികൾ
ഇന്ത്യയിലെ കറുപ്പു കൃഷിയിൽ നിന്നു തുടങ്ങി ചൈനയുടെ അധഃപതനത്തിനു കാരണമായ കറുപ്പു യുദ്ധം വരെയുള്ള ചരിത്ര പശ്ചാത്തലത്തിൽ രചിക്കപ്പെട്ട സീ ഓഫ് പോപ്പീസ്, റിവർ ഓഫ് സ്മോക്, ഫ്ലഡ് ഓഫ് ഫയർ എന്നീ ഈ മൂന്നു നോവലുകൾ   ഐബിസ് ത്രയം എന്ന പേരിൽ അറിയപ്പെടുന്നു.
ദി ഷാഡോ ലൈൻസ്, ദി ഗ്ലാസ്സ് പാലസ്സ്, ദി ഹംഗ്രി ടൈഡ്,  ദി കൽകട്ട ക്രോമസോം (സയൻസ് ഫിക്ഷൻ), ഇൻ അൻ ആന്റീക്ക് ലാന്ഡ്, ഡാൻസിങ് ഇൻ കംബോഡിയ ആന്റ് അറ്റ് ലാർജ് ഇൻ ബർമ്മ, ദി ഇമാം ആന്റ് ദി ഇന്ത്യൻ (യാത്രാവിവരണങ്ങൾ, ഉപന്യാസങ്ങൾ) എന്നിവയാണ് പ്രധാന കൃതികൾ.
## ജ്ഞാനപീഠം
2018 ൽ ജ്ഞാനപീഠം ലഭിച്ചു. 
## അവലംബം


വർഗ്ഗം:1956-ൽ ജനിച്ചവർ

വർഗ്ഗം:ജനുവരി 1-ന് ജനിച്ചവർ

വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:ബംഗാളി സാഹിത്യകാരന്മാർ
വർഗ്ഗം:ഡെൽഹി സർവ്വകലാശാലയിലെ പൂർവ്വ വിദ്യാർത്ഥികൾ
വർഗ്ഗം:ഡൂൺ സ്കൂൾ പൂർവ്വ വിദ്യാർത്ഥികൾ
വർഗ്ഗം:ജ്ഞാനപീഠം നേടിയ സാഹിത്യകാരന്മാർ
വാത്ത

അനാറ്റിഡേ കുടുംബത്തിൽ ഉൾപ്പെടുന്ന ഒരിനം പക്ഷിയാണ് **വാത്ത** അഥവാ **വാത്ത്**. ഇംഗ്ലീഷിൽ ഗൂസ് എന്നു പറയും. ഏഷ്യയുടെ തനത് വാത്തയുടെ ശാസ്ത്രനാമം ആൻസെർ  ഇൻഡിക്കസ്. താറാവ്, അരയന്നം എന്നിവയാണ് ഈ കുടുംബത്തിലുള്ള മറ്റ് പക്ഷികൾ. പ്രധാനമായും രണ്ടു തരത്തിലുള്ള വാത്തകളാണ് കേരളത്തിൽ കാണപ്പെടുന്നത്. വെള്ള നിറത്തിലുള്ള വാത്തകളും ചാര നിറത്തിലുള്ള ചൈനീസ് വാത്തകളും ആണ്  കേരളത്തിൽ ഈ സംരംഭത്തിൽ ഏർപെട്ടവരുടെ ഇഷ്ടയിനങ്ങൾ. ഇറച്ചിയുടെ തൂക്കത്തിന്റെ കാര്യത്തിൽ ചൈനീസ് വാത്തകൾ മറ്റുളവയെക്കാൾ മുൻപന്തിയിലാണ്. കോഴിയെക്കാളും താറാവിനേക്കാളും രോഗപ്രതിരോധശേഷി കൂടുതലാണ് ഇവയ്ക്ക്. എന്നിരുന്നാലും കോക്‌സീഡിയോസിസ്, സാൽമൊണെല്ലോസിസ്, കോളറ, പാർവോ (ഇതിന് മാത്രം മരുന്നോ വാക്‌സിനോ ഇല്ല) മുതലായ കുടൽ സംബന്ധമായ രോഗങ്ങൾ പിടിപെടാം. വിരബാധയും വിറ്റാമിന്റെ കുറവും തടയുന്നതിന്‌ മരുന്ന് ആവശ്യമാണ്. വൃത്തിയും, വെടിപ്പും വാത്തകൾക്ക് നിർബന്ധമാണ്. വാത്തകളിൽ പൂവനെയും പെടയെയും തിരിച്ചറിയാൻ എളുപ്പമാണ്. പൂവന്റെ ചുണ്ടിന്റെ മുകളിൽ ഒരു മുഴ പോലെ കാണാം. പിടക്കു അത്തരം ഒരു സവിശേഷത ഇല്ല. പരസ്പരം പരിചിതരാകാതെ വാത്തകൾ ഇണചേരാറില്ല, മാത്രമല്ല വെള്ളത്തിലാണ് ഇവ ഇണ ചേരുന്നത്. ഇവയുടെ ശരീത്തിനു ഭാരം കൂടുതലായതിനാൽ ശരിയായ ബ്രീഡിങ് വെള്ളത്തിലെ  സാധ്യമാകുകയുള്ളൂ. ഒരു സീസണിൽ പരമാവധി 30 മുട്ടകൾ ലഭിക്കും. മുട്ടയിടൽ കാലയളവിന് 130 ദിവസത്തോളം ദൈർഘ്യമുണ്ടാകും. പരമാവധി 13 മുട്ടകൾക്ക് മാത്രമേ വാത്തകൾ അട ഇരിക്കാറുള്ളു. ശരാശരി ഒന്നര വയസ്സിനുള്ളിൽ തന്നെ വാത്തകൾ പ്രായപൂർത്തിയാകും. ഏകദേശം 30 വർഷമാണ് വാത്തയുടെ ജീവിതചക്രം. 12 വർഷം വരെ എങ്കിലും ഇവയെ ബ്രീഡിങ്ങിനായി ഉപയോഗപ്പെടുത്താം. ചില രാജ്യങ്ങളിൽ ജയിലുകളിൽ വാത്തകളെ കാവൽ ജോലികൾക്കുമായി ഉപയോഗിക്കാറുണ്ട്, കാരണം ശബ്ദകോലാഹലങ്ങളുടെ മുന്നറിയിപ്പ് കൊടുക്കുവാൻ ഇവർ പ്രാപ്തരാണ്. കഴുത്തിലെ തൂവലുകൾ വിറപ്പിച്ചാണ് ഇവ ദേഷ്യം പ്രകടിപ്പിക്കുക.  

പ്രധാനമായും വാത്തകളെ വിൽപ്പനക്കൊരുക്കുന്ന രണ്ടു സർക്കാർ സ്ഥാപനങ്ങൾ ആണ് കേരളത്തിലുള്ളത്, ഒന്ന് മണ്ണുത്തി വെറ്ററിനറി ഹാച്ചറിയും രണ്ടാമത്തേത് പൂക്കോട് പൗൾട്രി ഫാമിംഗും ആണ്.  

## നിരുക്തം
വാത്ത് ഇനങ്ങൾ 
## ചിത്രശാ‍ല

File:Goose_-_വാത്ത_003.jpg|വാത്തകൾ
File:Goose_-_വാത്ത_02.JPG|വാത്ത കേരളത്തിൽ നിന്ന്
ചിത്രം:താറാവ്3.JPG|വാത്തക്കൂട്ടം ഇരതേടുന്നു
ചിത്രം:വാത്ത.jpg|വെള്ളനിറത്തിലുള്ള താറാവ്. പ്രാദേശികമായി വാത്ത എന്ന പേരിലും ഇവ  അറിയപ്പെടുന്നു
Image:വാത്തകൾ.JPG|വാത്തകൾ-കുവൈറ്റിലെ ഫയിലക്ക ദ്വീപിൽ
ചിത്രം:Goose Charles River near Boston MA.jpg|ബോസ്റ്റണിനു സമീപം ചാൾസ് നദിയിൽ. 
File:GooseHeadCloseUp.jpg|വാത്ത - സമീപദൃശ്യം


## ആധാരങ്ങൾ
*  (1992): Family Anatidae (Ducks, Geese and Swans). *In:* : *[[Handbook of Birds of the World]]* (Volume 1: Ostrich to Ducks): 536-629, plates 40-50. Lynx Edicions, Barcelona. ISBN 84-87334-10-5
*  (1998): *The Cambridge Encyclopedia of Language* (Paperback) ISBN 0-521-55967-7
*  (1991): *The Audubon Society Encyclopedia of North American Birds*. Wings Books, New York. Reprint of 1980 edition. ISBN 0-517-03288-0

## ബാഹ്യകണ്ണികൾ


*Goose videos on the Internet Bird Collection

വർഗ്ഗം:വടക്കേ അമേരിക്കയിലെ പക്ഷികൾ
വർഗ്ഗം:വാത്തകൾ
വർഗ്ഗം:അനാറ്റിഡേ ജന്തുകുടുംബത്തിൽ ഉൾപ്പെട്ട പക്ഷികൾ